open-index/open-wikipedia-markdown huggingface dataset:
ทัณฑฆาต

**ทัณฑฆาต** บ้างเรียก **หางกระแต** หรือ **วัญฌการ** (◌์) มีสัณฐานเหมือนหางกระรอก ใช้เติมเหนือพยัญชนะ (หรือฆ่าตัวอักษร) พร้อมด้วยสระบนและสระล่างที่ไม่ต้องการให้ออกเสียง แต่ต้องการคงรูปแบบตัวอักษรไว้ หรือใช้ตัดเสียงควบกล้ำซึ่งไม่สามารถออกเสียงได้ในภาษาไทย โดยเฉพาะเสียงกล้ำที่เป็นเสียงสะกด เช่น เปอร์เซ็นต์ คริสต์ เทสต์ เป็นต้น

ตัวอักษรที่เติมไม้ทัณฑฆาตเรียกว่า **การันต์** แปลว่า "อักษรตัวสุดท้าย" ส่วนใหญ่คำที่ปรากฏทัณฑฆาตจะเป็นคำที่ยืมมาจากภาษาต่างประเทศหรือคำทับศัพท์ บางคนเขียนทัณฑฆาตคล้ายเลขไทย (๙)

สำหรับสะกดคำสำหรับภาษาบาลี-สันสกฤต ก็ใช้ทัณฑฆาตในการสะกดคำ เช่นคำว่า สิน์ธู (อ่านว่า สิน-ทู) เพื่อให้ทราบว่า น เป็นตัวสะกด แต่การสะกดคำบาลี-สันสกฤตส่วนใหญ่จะใช้พินทุ (-ฺ) แทน

คำที่ปรากฏทัณฑฆาตแต่ยังคงออกเสียงพยัญชนะอยู่โดยมากเป็นคำเก่า เช่น สิริกิติ์ (อ่านว่า สิ-หฺริ-กิด), โลกนิติ์ (อ่านว่า โลก-กะ-นิด) และ สุรเกียรติ์ (อ่านว่า สุ-ระ-เกียด) 

## การใช้งาน
ทัณฑฆาตมักปรากฏในคำที่มีรากศัพท์มาจากภาษาต่างประเทศเป็นส่วนใหญ่ เช่น ภาษาบาลี ภาษาสันสกฤต ภาษาอังกฤษ เป็นต้น โดยใช้ทัณฑฆาตเพื่อคงรูปการสะกดของพยัญชนะต้นแบบเอาไว้ ตัวอย่างเช่น

* พยัญชนะทัณฑฆาตตัวเดียว เช่น รื่นรมย์ สัมพันธ์ โทรศัพท์ อนุรักษ์ ไพป์ น้ำมนต์ รถยนต์ ฯลฯ
* พยัญชนะทัณฑฆาตมากกว่าหนึ่งตัว เช่น ดวงจันทร์ ภาพยนตร์ วิทยาศาสตร์ พิเรนทร์ อาถรรพณ์ พระลักษมณ์ เวทมนตร์ ฯลฯ
* พยัญชนะทัณฑฆาตกลางคำ เช่น เดนมาร์ก กอล์ฟ ชอล์ก สาส์น ฯลฯ
* พยัญชนะทัณฑฆาตร่วมกับสระ เช่น สืบพันธุ์ ต้นโพธิ์ ฤทธิ์ ฯลฯ

หลักการดูว่าคำไหนที่ควรจะใส่ทัณฑฆาต สามารถดูได้จากการออกเสียงคำนั้น ๆ ซึ่งคำที่มีทัณฑฆาตจะไม่ออกเสียงพยัญชนะที่มีทัณฑฆาตกำกับเอาไว้ เช่นคำว่า ดวงจันทร์ อ่านว่า ดวง-จัน ไม่อ่านว่า ดวง-จัน-ทอน เพราะพยัญชนะ "ทร" ข้างหลังเป็นพยัญชนะทัณฑฆาต สำหรับการอ่านพยัญชนะทัณฑฆาตที่ผิด ๆ เช่น พิ-เรน-ทอน ก็จะเป็นอีกทางเลือกหนึ่งที่จะช่วยในการเขียนให้ถูกยิ่งขึ้น เพราะจะรู้ได้ว่าเป็น "ทร์" แต่ก็ควรทราบด้วยว่าความจริงในการอ่านที่ถูกต้องเป็นอย่างไร

## ในภาษาอื่น
นอกจากอักษรไทยแล้ว *ทัณฑฆาต* ยังมีการใช้ในอักษรอื่น ได้แก่

## อ้างอิง

หมวดหมู่:อักษรไทย
LNB

**หัวรับสัญญาณดาวเทียม หรือ LNB (ย่อมากจาก Low Noise Blockdown converter)**  เป็นอุปกรณ์ที่ติดตั้งร่วมกับแผงจานรับสัญญาณดาวเทียม ทำหน้าที่รวมสัญญาณที่สะท้อนขึ้นมาจากจานรับสัญญาณ ทำการกดสัญญาณรบกวนและสร้างกำลังสัญญาณให้มากพอที่จะส่งไปตามสาย โดยปกติมี 2 ชนิดคือ ใช้สำหรับสัญญาณ C-Band และ KU-Band โดยไม่สามารถใช้งานทดแทนกันได้

อุปกรณ์สำหรับแปลงความถี่ที่ได้รับมาจากดาวเทียมให้ต่ำและมีกำลังมากพอที่จะส่งไปตามสายนำสัญญาณได้อย่างมีประสิทธิภาพ จะเห็นได้ว่าคำว่า low noise แปลว่า สัญญาณรบกวนต่ำ ถ้าอุปกรณ์ตัวนี้มีสัญญาณรบกวนที่เกิดในตัวมันเองต่ำมากเท่าใดสัญญาณที่มาจากดาวเทียมที่อยู่ในระบบรับสัญญาณก็ถูกรบกวนต่ำมากเท่านั้น ซึ่งก็จะทำให้สัญญาณมีความบริสุทธิ์มากตามไปด้วย ส่วนคำว่า blockdown converter แปลว่า ตัวเปลี่ยนให้ต่ำลง สาเหตุที่ต้องเปลี่ยนให้ต่ำลงเพราะความถี่ที่มาจากดาวเทียมเป็นความถี่ที่สูงเกินกว่าขีดความสามารถของสายนำสัญญาณจะยอมให้ผ่านได้อย่างมีประสิทธิภาพคือมีการสูญเสียต่ำ จึงต้องมีการแปลงให้อยู่ในช่วงความถี่ที่เหมาะสมเพื่อที่จะให้ถูกส่งผ่านไปตามสายได้อย่างมีประสิทธิภาพนั่นเอง

หมวดหมู่:อุปกรณ์ทางโทรคมนาคม
หมวดหมู่:อิเล็กทรอนิกส์
มอม (สัตว์)

[thumb|ตัวมอมที่หน้าวิหาร ด้านหลังองค์พระธาตุ [วัดพระธาตุดอยสุเทพ จังหวัดเชียงใหม่]]
**มอม** เป็นสัตว์ในจินตนาการอย่างหนึ่ง สัตว์หิมพานต์ชนิดหนึ่ง รูปร่างคล้ายราชสีห์ มักปั้นเพื่อใช้ประดับสถานที่ มักปรากฏอยู่ในลักษณะของงานประติมากรรมประดับตามวัดทางภาคเหนือตอนบนเท่านั้น โดยเฉพาะวัดในจังหวัดเชียงใหม่

## ลักษณะ
รูปร่างคล้ายราชสีห์ ในทางศิลปะล้านนานั้นช่างปั้นบางครั้งก็ปั้นให้ดูคล้ายตุ๊กแก กิ้งก่า หรือค่าง ลักษณะของศิลปะนั้นได้รับอิทธิพลจากจีน ส่วนในศิลปะลาวและอีสานนั้น เชื่อว่า มอมเป็นสิงห์จำพวกหนึ่ง ช่างนิยมปั้นให้มีลักษณะคล้ายสิงห์ลำตัวยาวประดับราวบันได หรือปั้นคล้ายสุนัขขนาดใหญ่มีแผงคอและแผงหลัง และชาวอีสานถือว่ามอมเป็นสัตว์มงคลที่ปรากฏอยู่ในลายสักร่างกายของคนสมัยโบราณด้วย

จากภาพ เป็นผลงานปั้นปูนสด ของช่างชื่อ นายอดุลย์ (ธัญ) อินทะศักดิ์ เป็นชาวจังหวัดเชียงใหม่ อ.สารภี ปัจจุบันเสียชีวิตแล้วและมีผู้สืบสานงานปั้นลักษณะนี้ในปัจจุบัน 2 คน คือ ลูกสาวและลูกชาย

## ความเชื่อ
มอมเป็นสัตว์ที่มีฤทธิ์และอาคมเหนือมนุษย์แต่ไม่สามารถอยู่ในบรรลุได้ ทำให้ถูกสร้างเป็นปฏิมากรรมเฝ้าศาสนสถานเหมือนปฏิมากรรมอื่นๆ เพื่อสื่อให้เห็นความยึดติดที่ทำให้เพียงแต่อยู่ตามเทวสถาน ไม่สามารถบรรลุได้

## อ้างอิง

หมวดหมู่:สัตว์หิมพานต์
หมวดหมู่:สัตว์ในนิยาย
หมวดหมู่:ศิลปะล้านนา
ปลาแมว

**ปลาแมว** (; ) เป็นชื่อปลาชนิดหนึ่ง จัดอยู่ในวงศ์ปลาแมว (Engraulidae) มีลำตัวแบนข้าง ท้องเป็นสันคม เกล็ดเล็กหลุดร่วงง่าย ครีบอกมีปลายเรียวเป็นเส้น ตัวผู้มีสีคล้ำ ครีบหางสีเหลือง และขอบสีคล้ำ มีขนาดประมาณ 15 เซนติเมตร ใหญ่สุด 25 เซนติเมตร สามารถปรับตัวให้อยู่ในน้ำจืดหรือน้ำกร่อยได้  โดยมีพฤติกรรมอยู่เป็นฝูงเล็ก ว่ายในระดับกลางน้ำ อาหารได้แก่ ลูกกุ้ง ลูกปลา พบในปากแม่น้ำตอนล่างถึงชายฝั่ง ในภาคอีสานพบที่แม่น้ำโขง เป็นต้น ไม่พบบ่อยมากนัก และมักตายง่ายมากเมื่อพ้นจากน้ำ

## อ้างอิง

## แหล่งข้อมูลอื่น
* รูปและข้อมูลปลาแมว

มแมว
มแมว
มแมว
มแมว
วงศ์ปลาแมว
การสืบพันธุ์แบบอาศัยเพศ

**การสืบพันธุ์แบบอาศัยเพศ** () คือการสืบพันธุ์ที่ต้องมีการรวมกันของเซลล์สืบพันธุ์เพศผู้ (สเปิร์ม) และเซลล์สืบพันธุ์เพศเมีย (ไข่) แล้วเกิดออกมาเป็นไซโกตและเจริญมาเป็นเอมบริโอในเวลาต่อมา

## ความสำคัญ
การสืบพันธุ์แบบอาศัยเพศ ถือว่ามีผลดีในทางวิวัฒนาการ เพราะทำให้เกิดการแปรผันของลักษณะทางกรรมพันธุ์ คือเกิดสิ่งมีชีวิตที่มีลักษณะแตกต่างไปจากบรรพบุรุษ ซึ่งถือว่ามีโอกาสอยู่รอดได้มากกว่าตามหลักการคัดเลือกตามธรรมชาติของชาลส์ ดาร์วิน

## การสืบพันธุ์แบบอาศัยเพศของพืช
### พืชมีดอก
ดอกไม้เป็นอวัยวะสืบพันธุ์ของพวกแอนโฮไฟตา (anthophyta) เป็นส่วนที่เปลี่ยนแปลงมาจากกิ่งและใบ เพื่อทำหน้าที่ในการสืบพันธุ์
* **ดอกเดี่ยว** คือดอกไม้ที่มีก้านชูดอกเพียงก้านเดียว และมีดอกอยู่เพียงดอกเดียวเช่นดอกมะเขือ ดอกฟักทอง ดอกฝรั่ง ดอกมะลิ ดอกชบา ฯลฯ
* **ดอกช่อ** คือดอกไม้ที่ประกอบด้วยดอกหลายดอกอยู่บนก้านชูดอกเดียวกัน แยกออกมาได้อีกเป็น 6 ชนิด
# ราซีม (Receme) เป็นช่อดอกที่มีดอกย่อยแตกออกมาจากแกนกลางไม่อยู่ในระดับเดียวกัน เช่นดอกหางนกยูง ดอกกล้วยไม้ ดอกขี้เหล็ก ดอกคูน ฯลฯ
# สไปค์ (Spike) เป็นช่อดอกที่คล้ายราซีม แต่ดอกย่อยไม่มีก้านดอก เช่นดอกมะพร้าว ดอกสับปะรด ดอกกระถินณรงค์ ฯลฯ
# แพนิเคิล (Panicle) เป็นช่อดอกที่มีช่อดอกแตกออกมาจากช่อดอกใหญ่อีกทีหนึ่ง เช่นหญ้างวงช้าง (Sympodium)
# อัมเบล (Umbel) เป็นดอกช่อที่มีแกนกลางสั้น ดอกย่อยเกือบอยู่ในระดับเดียวกันคล้ายร่ม เช่นดอกหอม ดอกกุยช่าย ดอกผกากรอง ฯลฯ
# คาปิทูลัม (Capitulum) เป็นดอกช่อที่มีแกนกลางใหญ่ แผ่ออกตรงกลางนูน มีดอกย่อยคิดอยู่จำนวนมาก เช่นดอกทานตะวัน ดอกดาวเรือง ดอกบานไม่รู้โรย ฯลฯ
# ไซม์ (Cyme) เป็นดอกช่อที่มีดอกย่อย 3 ดอก แตกออกมาจากจุดเดียวกัน เช่นดอกมะลิ ดอกผักบุ้งฝรั่ง และอีกหลายๆ อย่าง

## การสืบพันธุ์แบบอาศัยเพศของสัตว์

หมวดหมู่:ภาวะเจริญพันธุ์
หมวดหมู่:ชีววิทยาการเจริญเติบโต
หมวดหมู่:การสืบพันธุ์
หมวดหมู่:ชีววิทยา
ปลาซิวควาย

**ปลาซิวควาย** () เป็นปลาน้ำจืดจำพวกปลาซิวชนิดหนึ่ง มีชื่อวิทยาศาสตร์ว่า *Rasbora tornieri* อยู่ในวงศ์ปลาซิว (Danionidae)  มีรูปร่างยาวทรงกระบอก แบนข้างเล็กน้อย ปากเล็กไม่มีหนวด ตาโต ครีบเล็ก ครีบหางเว้าลึก มีเกล็ดใหญ่ ตัวมีสีเหลืองอ่อนอมทอง มีแถบสีเงินพาดตามความยาวกลางลำตัวจนถึงโคนหาง ครีบสีเหลืองอ่อนมีขอบสีคล้ำ  มีขนาดประมาณ 6 เซนติเมตร พบใหญ่สุด 10 เซนติเมตร

อาศัยอยู่เป็นฝูงใหญ่ในแม่น้ำและแหล่งน้ำนิ่ง รวมถึงลำธารในที่สูงบางแห่ง พบในภาคใต้ ภาคกลาง ถึงแม่น้ำโขง มีพฤติกรรมชอบตอมตะไคร่หรือสาหร่ายบริเวณใต้แพหรือท่าน้ำ อาหารได้แก่ พืชน้ำ และแมลงน้ำขนาดเล็ก เป็นปลาเศรษฐกิจ นิยมบริโภคโดยปรุงสด ทำปลาร้าหรือปลาแห้ง และนิยมเลี้ยงเป็นปลาสวยงามด้วย โดยที่ ดร.ฮิวจ์ แมคคอร์มิค สมิธ ได้รายงานว่า เป็นปลาทีมีขนาดใหญ่ที่สุดในจำพวกปลาซิวที่พบได้ในประเทศไทย พบชุกชุมในแม่น้ำสายใหญ่ ๆ ถูกจับได้คราวละมาก ๆ ชาวชนบทนิยมใช้เป็นอาหารรับประทานกัน

## อ้างอิง

## แหล่งข้อมูลอื่น
* รูปและข้อมูลปลาซิวควาย

ซิวควาย
ซิวควาย
ซิวควาย
ซิวควาย
เอเชียนเกมส์ 2002

**เอเชียนเกมส์ 2002** เป็นการแข่งขันเอเชียนเกมส์ ครั้งที่ 14 จัดขึ้นที่ ปูซาน ประเทศเกาหลีใต้ ระหว่างวันที่ 29 กันยายน ถึง 14 ตุลาคม  พ.ศ. 2545 มีประเทศเข้าร่วมการแข่งขันทั้งหมด 44 ประเทศ มีกีฬาแข่งขันทั้งหมด 38 ชนิด มีนักกีฬาเข้าร่วมการแข่งขันมากกว่า 6,700 คน

นี่เป็นการแข่งขันเอเชียนเกมส์ครั้งแรกที่ชาติสมาชิกทั้ง 44 ชาติของสภาโอลิมปิกแห่งเอเชีย (Olympic Council of Asia - OCA) ส่งนักกีฬาเข้าแข่งขันครบทุกชาติ (รวมถึงเกาหลีเหนือ และอัฟกานิสถาน ซึ่งกลับมาส่งนักกีฬาเข้าแข่งขันเป็นครั้งแรก หลังจากสิ้นสุดการปกครองของกลุ่มตาลีบัน)

## สนามแข่งขัน
### สนามกีฬาหลัก
* ปูซานอาเซดสเตเดียม (สนามกีฬาหลัก)

## การแข่งขัน
### ชนิดกีฬา

## ประเทศที่เข้าร่วมแข่งขัน

## สรุปเหรียญการแข่งขัน

ด้านล่างนี้เป็นตารางการจัดอันดับของคณะกรรมการโอลิมปิกแห่งชาติ โดยแสดงรายชื่อประเทศที่ได้รับเหรียญทองมากที่สุด 10 อันดับแรก ได้แก่

## การตลาด
### คำขวัญ
คำขวัญของเอเชียนเกมส์ครั้งนี้คือ  "New Vision, New Asia"

### สัญลักษณ์นำโชค
มาสคอต เป็นนกนางนวลชื่อ Duria

## การถ่ายทอดสด
* จีน-CCTV
* สหรัฐอเมริกา-Euro sport
* ไทย-โทรทัศน์รวมการเฉพาะกิจแห่งประเทศไทย,ทศภาค

## ดูเพิ่ม
* กีฬาเฟสปิก 2002

## อ้างอิง

 

เอเชียนเกมส์ 2002
หมวดหมู่:เอเชียนเกมส์ในประเทศเกาหลีใต้
หมวดหมู่:ปูซาน
หมวดหมู่:ประเทศเกาหลีใต้ในปี พ.ศ. 2545
หมวดหมู่:กีฬาเกาหลีใต้ในปี พ.ศ. 2545
ปลาซิวควายข้างเงิน

**ปลาซิวควายข้างเงิน** () เป็นปลาน้ำจืดชนิดหนึ่ง มีชื่อวิทยาศาสตร์ว่า *Rasbora argyrotaenia* อยู่ในวงศ์ปลาซิว (Danionidae) มีรูปร่างคล้ายปลาซิวควาย (*R. torieri*) ซึ่งอยู่ในสกุลเดียวกันมาก เป็นปลาผิวน้ำ ชอบอยู่กันเป็นฝูง ลำตัวยาวเรียว ว่ายน้ำได้ปราดเปรียวว่องไว ข้างลำตัวมีแถบสีเงิน และสีเหลืองสดอมส้มพาดคู่ขนานไปกับแถบสีเงินตามยาวลำตัว   พบในแหล่งน้ำนิ่งและน้ำไหล พบอยู่ทั่วทุกภาค  กินอาหารได้แก่ ลูกน้ำ ตัวอ่อนของแมลง และแมลงน้ำ รวมทั้งแมลงที่บินตามผิวน้ำ   มีขนาดความยาวตั้งแต่ 5 เซนติเมตร ถึง 17 เซนติเมตร

นิยมบริโภคด้วยการปรุงสด ตากแห้งและทำปลาร้า และเลี้ยงเป็นปลาสวยงาม

## อ้างอิง

## แหล่งข้อมูลอื่น
* รูปและข้อมูลปลาซิวควายข้างเงิน

ซิวควายข้างเงิน
ซิวควายข้างเงิน
ซิวควายข้างเงิน
ซิวควายข้างเงิน
เซติ@โฮม

200px|right
**เซติ@โฮม** ( หรือ **Search for Extra-Terrestrial Intelligence at home**) เป็นโครงการทดลองทางวิทยาศาสตร์ ที่ใช้เครื่องคอมพิวเตอร์ส่วนบุคคลที่เชื่อมต่อกับอินเทอร์เน็ตในการค้นหาสัญญาณจากต่างดาว (Search for Extra-Terrestrial Intelligence - SETI - เซติ - โครงการที่รับการส่งเสริมจากคาร์ล เซแกน ในทศวรรษ 1960)

โครงการเซติ@โฮม ดำเนินการโดยมหาวิทยาลัยแคลิฟอร์เนีย เบิร์กลีย์ เริ่มเผยแพร่สู่สาธารณะเมื่อวันที่ 17 พฤษภาคม พ.ศ. 2542 โดยในระยะแรกเป็นโปรแกรมสกรีนเซฟเวอร์ จะทำงานเมื่อเครื่องคอมพิวเตอร์ไม่มีการใช้งานอื่น

200px|thumb|ภาพถ่ายดาวเทียมของกล้องโทรทรรศน์วิทยุอาเรซีโบ กล้องโทรทรรศน์เดี่ยวขนาดใหญ่ที่สุดในโลก
โครงการเซติ@โฮม วิเคราะห์สัญญาณที่บันทึกจากกล้องโทรทรรศน์วิทยุ หอดูดาวอาเรซีโบ ที่เมืองอาเรซีโบ เปอร์โตริโก ซึ่งเฝ้าฟังสัญญาณจากท้องฟ้าในช่วง declination -2 ถึง 38 องศา กินพื้นที่ประมาณ 25% ของท้องฟ้า ข้อมูลถูกบันทึกลงบนเทป DLT ขนาด 35 GB และขนส่งไปที่ห้องวิจัยที่มหาวิทยาลัยแคลิฟอร์เนีย เบิร์กลีย์ รัฐแคลิฟอร์เนีย สหรัฐอเมริกา เพื่อแบ่งเป็นส่วนย่อย ๆ เรียกว่า workunit เป็นช่วงสัญญาณความยาว 107 วินาที เพื่อส่งให้เครื่องคอมพิวเตอร์ของอาสาสมัครจากทั่วโลกประมวลผล

เซติ@โฮมได้รับการสนับสนุนจากผู้ใช้ทั่วไป มีจำนวนผู้ร่วมโครงการถึง 5.2 ล้านคน ได้รับการบันทึกในกินเนสบุ๊ค (Guinness Book of World Records) ว่าเป็นโครงการ distributed computing ที่ใหญ่ที่สุดในปัจจุบัน ด้วยจำนวนผู้ใช้ที่ยังทำการอยู่ในปัจจุบันประมาณ 3 แสนเครื่อง (5 ธ.ค. 49) โครงการนี้สามารถประมวลผลได้ 257 TeraFLOPS เปรียบเทียบกับ Blue Gene ซูเปอร์คอมพิวเตอร์ที่เร็วที่สุดในโลกของไอบีเอ็ม สามารถคำนวณได้ 280 TFLOPS

200px|thumb|ภาพหน้าจอของเซติ@โฮมเวอร์ชันเก่า

## อ้างอิง

## แหล่งข้อมูลอื่น
* เว็บไซต์ทางการ (ภาษาอังกฤษ)
* SETI@Home: The Distributed Computing for SETI
* SETI@Home ช่วยตามหาคอมพิวเตอร์โน้ตบุ๊กที่ถูกโจรกรรมไป (สำนักข่าว AP)

หมวดหมู่:SETI
ลูกเบสบอล

thumb|ลูกเบสบอล

**ลูกเบสบอล** คือ บอลที่ใช้เล่นในกีฬาเบสบอล เนื้อภายในทำมาจากยางหรือเศษไม้ก๊อก ส่วนเนื้อหนังภายนอกทำมาจากหนังวัวซึ่งคอยห่อหุ้มไว้ ลูกเบสบอลมาตรฐานจะมีเส้นรอบวง 9 ถึง 9.25 นิ้ว (229 ถึง 235 มิลลิเมตร) หรือเส้นผ่านศูนย์กลาง 2.86 ถึง 2.94 นิ้ว (73 ถึง 75 มิลลิเมตร) และมีน้ำหนัก 5 ถึง 5.25 ออนซ์ (0.142 ถึง 0.149 กิโลกรัม)

หนังหุ้มโดยทั่วไปทำมาจากชิ้นส่วนรูปอานสองชิ้นเย็บเข้าด้วยกัน โดยทั่วไปจะใช้ด้ายย้อมสีแดง ลูกเบสบอลมาตรฐานมี 108 เข็ม การเย็บดังกล่าวมีบทบาทสำคัญในวิถีการขว้างลูกเบสบอลเนื่องจากแรงต้านที่เกิดจากปฏิสัมพันธ์ระหว่างการเย็บและอากาศ การควบคุมทิศทางของการเย็บและความเร็วในการหมุนของลูกบอลทำให้ผู้ขว้างสามารถส่งผลต่อพฤติกรรมของลูกบอลที่ขว้างได้ในลักษณะเฉพาะ ลูกขว้างที่ใช้กันทั่วไปได้แก่ ลูกเคิร์ฟ ลูกสไลเดอร์ ลูกฟาสต์บอลแบบสองตะเข็บ ลูกฟาสต์บอลแบบสี่ตะเข็บ ลูกซิงเกอร์ ลูกคัตเตอร์ และลูกเชนจ์อัป

## อ้างอิง

หมวดหมู่:อุปกรณ์เบสบอล
ภาษาเออร์แลง

**ภาษาเออร์แลง** (Erlang Programming Language) เป็นภาษาโปรแกรมที่ออกแบบมาให้มีลักษณะพร้อมทำงานหลายอย่างพร้อมกัน (concurrent) 

ภาษาเออร์แลงออกแบบโดยบริษัทอีริคสัน ใน ค.ศ. 1987 สำหรับระบบที่ทำงานต่อเนื่องไม่ได้หยุด สามารถสลับ (swap) โค้ดของโปรแกรมโดยไม่ต้องหยุดการทำงานของโปรแกรมได้ อีริคสันได้เผยแพร่ซอร์สโค้ดของภาษาเออร์แลงในปี ค.ศ. 1998 

ชื่อ "เออร์แลง" นั้นตั้งตาม Agner Krarup Erlang นักคณิตศาสตร์ชาวเดนมาร์ก แต่สามารถหมายถึงตัวย่อของคำว่า **ER**icsson **LANG**uage ได้ด้วย ซึ่งเรื่องนี้ Bjarne Däcker หัวหน้าห้องวิจัยคอมพิวเตอร์ของอีริคสันในช่วงที่สร้างภาษาเออร์แลงเปิดเผยว่า เป็นความตั้งใจตั้งแต่แรกที่ให้มีสองความหมาย

## โปรแกรมภาษาเออร์แลงที่ได้รับความนิยม
* ejabberd เซิร์ฟเวอร์สำหรับ Instant Messaging ที่ใช้โพรโทคอล XMPP/Jabber
* Yet another web server (YAWS) เว็บเซิร์ฟเวอร์ประสิทธิภาพสูง

## แหล่งข้อมูลอื่น
* Open Source Erlang
* Ericsson's Erlang 

หมวดหมู่:ภาษาโปรแกรมเชิงประกาศ
หมวดหมู่:ภาษาฟังก์ชัน
หมวดหมู่:ภาษาโปรแกรมในภาวะพร้อมกัน

หมวดหมู่:อีริคสัน
SFC

**SFC** อาจหมายถึง
* ซูเปอร์แฟมิคอม (Super Famicom) เครื่องเล่นเกมของบริษัทนินเทนโด
* สโมสรฟุตบอลเซาแทมป์ตัน (Southampton Football Club)
เซกา แซตเทิร์น

**เซกา แซทเทิร์น** ( ) เป็นเครื่องเล่นวิดีโอเกมแบบ 32 บิตที่พัฒนาโดยเซกา วางจำหน่ายเมื่อวันที่ 22 พฤศจิกายน ค.ศ. 1994 ในญี่ปุ่น 11 พฤษภาคม ค.ศ. 1995 ในอเมริกาเหนือ และ 8 กรกฎาคม ค.ศ. 1995 ในยุโรป ในฐานะเครื่องเล่นวิดีโอเกมยุคที่ห้า เซกา แซตเทิร์นเป็นรุ่นต่อไปของเครื่องเล่นเกมเซกา เมกาไดรฟ์ ที่ประสบความสำเร็จ เซกา แซตเทิร์นมีสถาปัตยกรรมแบบดูอัล-ซีพียูและโปรเซสเซอร์แปดตัว เกมของเครื่องอยู่ในรูปแบบแผ่นซีดี และไลบรารีเกมของเครื่องประกอบด้วยเกมที่พอร์ตจากเกมอาร์เคดหลายเกมรวมถึงเกมต้นฉบับ

การพัฒนาเซกา แซตเทิร์นเริ่มขึ้นใน ค.ศ. 1992 ซึ่งเป็นปีเดียวกับที่เซกาเปิดตัวฮาร์ดแวร์อาร์เคดทรีดีโมเดล 1 อันล้ำสมัย เซกา แซตเทิร์นได้รับการออกแบบโดยใช้หน่วยประมวลผลกลางตัวใหม่จากฮิตาชิ บริษัทเครื่องใช้ไฟฟ้าของญี่ปุ่น เซกาได้เพิ่มโปรเซสเซอร์แสดงผลวิดีโออีกตัวในช่วงต้น ค.ศ. 1994 เพื่อให้แข่งขันกับเพลย์สเตชัน เครื่องเล่นวิดีโอเกมของโซนี่ที่กำลังจะมาถึงได้ดียิ่งขึ้น

ในตอนแรก เซกา แซทเทิร์นประสบความสำเร็จในญี่ปุ่น แต่ล้มเหลวในการขายเป็นจำนวนมากในสหรัฐ ซึ่งถูกขัดขวางโดยการเปิดตัวที่น่าประหลาดใจในเดือนพฤษภาคม 1995 สี่เดือนก่อนวันกำหนดวางจำหน่าย หลังจากการเปิดตัวเครื่องนินเท็นโด 64 ในปลาย ค.ศ. 1996 เซกา แซทเทิร์นก็สูญเสียส่วนแบ่งการตลาดอย่างรวดเร็วในสหรัฐและหยุดการผลิตใน ค.ศ. 1998 ด้วยยอดขาย 9.26 ล้านเครื่องทั่วโลก เซกา แซทเทิร์นถือเป็นความล้มเหลวในเชิงพาณิชย์ การยกเลิกการพัฒนาเกม *[[Sonic X-treme]]* ซึ่งวางแผนไว้เป็นเกม 3 มิติเกมแรกในชุดเกม *[[โซนิคเดอะเฮดจ์ฮ็อก]]* ซึ่งเป็นชุดเกมยอดนิยมของเซกาถือเป็นปัจจัยในประสิทธิภาพ เครื่องเกมที่ต่อจากเซกา แซทเทิร์นคือดรีมแคสต์ใน ค.ศ. 1998

แม้ว่าเซกา แซตเทิร์นจะเป็นที่จดจำจากเกมที่ได้รับการยอมรับอย่างดีหลายเกม อาทิ *[[ไนต์อินทูดรีมส์]]* ชุดเกม *[[แพนเซอร์ดรากูน]]* และชุดเกม *[[เวอร์ชัวไฟเตอร์]]* แต่ชื่อเสียงของเซกา แซตเทิร์นได้รับการตอบรับที่ผสมกันเนื่องจากการออกแบบฮาร์ดแวร์ที่ซับซ้อนและการสนับสนุนจากผู้พัฒนาบุคคลที่สามที่จำกัด ผู้บริหารของเซกาถูกวิพากษ์วิจารณ์ถึงการตัดสินใจระหว่างการพัฒนาและหยุดพัฒนาของเซกา แซตเทิร์น

## อ้างอิง

หมวดหมู่:สิ้นสุดในปี พ.ศ. 2541
หมวดหมู่:สิ้นสุดในปี พ.ศ. 2543
หมวดหมู่:เครื่องเล่นวิดีโอเกม
เกมคิวบ์

**นินเทนโด เกมคิวบ์** () เป็นเครื่องเล่นวิดีโอเกมรุ่นที่สี่ของบริษัทนินเทนโด จัดเป็น เครื่องเล่นวิดีโอเกมยุคที่หก ออกวางจำหน่ายครั้งแรกวันที่ 14 กันยายน ค.ศ. 2001 (ประเทศญี่ปุ่น) 18 พฤศจิกายน ค.ศ. 2001 (ทวีปอเมริกาเหนือ) 3 พฤษภาคม ค.ศ. 2002 (สหภาพยุโรป) และ 17 พฤษภาคม ค.ศ. 2002 (ออสเตรเลีย) ถัดจาก นินเทนโด 64 และเป็นคู่แข่งของ เพลย์สเตชัน 2 , เอกซ์บอกซ์ และ ดรีมแคสต์

เกมคิวบ์เป็นเครื่องเล่นวิดีโอเกมเครื่องแรกของบริษัท นินเทนโด ที่ใช้แผ่น Optical Disk เป็นที่เก็บข้อมูลหลัก ซึ่งแผ่นมีความคล้ายคลึงกับ มินิดีวีดี หรือ ดีวีดีขนาดเล็ก และเพราะมีขนาดเล็กจึงไม่สามารถรองรับการใช้งานเล่น ดีวีดี หรือ ซีดีเพลงได้ นินเทนโดได้นำเสนอความหลากหลายในการเชื่อมต่ออุปกรณ์ต่างๆสำหรับเกมคิวบ์ เช่น รองรับการเล่นเกมออนไลน์ ผ่านอินเทอร์เน็ตความเร็วสูงหรือโมเด็มอะแดปเตอร์ และสามารถเชื่อมต่อกับเกมบอยแอ็ดวานซ์ ให้ผู้เล่นสามารถเข้าถึงคุณลักษณะในเกมได้โดยใช้เกมบอยเป็นทั้งหน้าจอที่สองและตัวควบคุม 

กระแสและการต้อนรับของเกมคิวบ์ทำให้มีความนิยมมากขึ้น และได้รับสมญานามว่าเป็นห้องสะสมเกมต่างๆ แต่ก็มีการติเรื่องการออกแบบคอนโซลและคุณสมบัติของเกมคิวบ์ นินเทนโด ได้ขายเครื่องเกมคิวบ์ 21,740,000 เครื่องทั่วโลกก่อนที่จะยุติการสนับสนุนในปี 2007 และก่อนที่ Wii จะเปิดตัวและจัดวางจำหน่ายในปี 2006

## อ้างอิง

หมวดหมู่:เครื่องเล่นวิดีโอเกม
หมวดหมู่:นินเท็นโด
เมโทรเซ็กชวล

**เมโทรเซ็กชวล** () มาจากศัพท์ 2 คำ ที่นำมารวมกัน คำแรกคือคำว่า “Metropolitan” ที่มีความหมายตรงกับคำว่าเมือง เมื่อนำมาใช้ในคำว่า “Metro sexual” ก็หมายถึงว่า ผู้ชายที่ใช้ชีวิตในรูปแบบสังคมเมือง เป็นบุคคลที่เข้าสังคม ในขณะเดียวกัน “Sexual” เป็นศัพท์ที่นำมาจาก “Heterosexual” ซึ่งในที่นี้มีหมายถึง ผู้ชายปกติที่ชอบเพศตรงข้าม แต่ก็มีความกังวลเกี่ยวกับรูปร่าง การดูแลรักษาตัวเอง รวมถึงเรื่องแฟชั่นซึ่งไม่ต่างจากเกย์ เป็นกลุ่มคนผู้ชายที่นิยมความสวยความงามบนตัวเองมากกว่าปกติ โดยจะมีเรื่องการดูแลเครื่องแต่งกาย ใบหน้าและผิวพรรณสูงกว่าผู้ชายทั่วไป ซึ่งส่วนมากนิยมใช้สินค้าที่มียี่ห้อราคาสูง ใช้น้ำหอม ชอบช๊อปปิ้ง เล่นฟิตเนส โดยพฤติกรรมของคนกลุ่มนี้ ไม่ได้สนใจแต่เรื่องสุขภาพอย่างเดียว แต่ยังเป็นคนทันสมัย ชอบการเปลี่ยนแปลง สนใจเรื่องเทคโนโลยี เรียนรู้และพัฒนาตนเองตลอดเวลา มุ่งมั่นทุ่มเทในการทำงาน เพื่อความสำเร็จ มีอาชีพที่มั่นคง และมีรายได้สูง ที่สำคัญยังเป็นนักช็อปตัวยง ซึ่งจะมีลักษณะตรงข้ามกับลักษณะที่เรียกว่า เรโทรเซ็กชวล

เมโทรเซ็กชวลมีลักษณะคล้ายลักษณะจิตวิทยาที่เรียกว่า นาร์ซิสซิสซึม เป็นลักษณะที่เพศชายหลงใหลในตัวเอง เปรียบเทียบตามเทพเจ้าในตำนานกรีก นาร์ซิสซัส วิจัยโดย ซิกมุนด์ ฟรอยด์ ในปี 2457

คำว่า "เมโทรเซ็กชวล" เริ่มใช้ครั้งแรกโดย มาร์ก ซิมป์สัน นักหนังสือพิมพ์ชาวอังกฤษเขียนในหนังสือของเขาที่ตีพิมพ์เมื่อ 15 พฤศจิกายน พ.ศ. 2537 แต่ไม่เป็นที่นิยมจนกระทั่งในปี 2545 ซิมป์สันได้นำมาใช้ในแมกาซีนที่เขาเขียนอีกครั้งในหัวข้อชื่อ *Meet the metrosexual* และในเดือนมิถุนายน 2546 หนังสือพิมพ์นิวยอร์กไทม์ ได้มีการใช้คำศัพท์นี้โดยใช้ชื่อหัวข้อว่า  *Metrosexuals Come Out* โดยกล่าวว่ามาจากคำที่ มาร์ก ซิมป์สันใช้ในปี 2537 

สำหรับในไทยนั้นได้มีการเริ่มใช้กันในช่วงปี 2547 โดยมีการกล่าวถึงในนิตยสาร Positioning ของไทย หรือ อย่างบริษัทโฆษณาชื่อดัง โอกิลวี่ แอนด์ เมเธอร์ แอดเวอร์ไทซิ่ง  ได้มีการจัดสัมมนา ในหัวข้อชื่อ *Meet the Metrosexuals : The Next Big Spender* ต้นปี 2549 

บุคคลที่มีชื่อเสียงที่อาจเข้าข่ายเมโทรเซ็กชวล เช่น เดวิด เบคแคม

## อ้างอิง

## แหล่งข้อมูลอื่น
*  Metrosexual Power บทความโดย นิตยสาร Positioning รายละเอียดของเมโทรเซ็กชวล
*  Metro-Society.com men's magazine online เพื่อปลุกกระแสการดูแลตนเอง การหันกลับมาสนใจสุขภาพ รูปร่าง การแต่งกาย ของผู้ชายไทย
*  Metro.in.th  METRO LIFESTYLE ONLINE MAGAZINE

หมวดหมู่:แฟชั่น
หมวดหมู่:การเหมารวม
หมวดหมู่:วัฒนธรรมย่อย
กฎของโอห์ม

thumb|200px|ภาพแสดงความต่างศักย์ (V) ตกคร่อมตัวนำใด ๆ ที่มีค่าความต้านทาน (R)ทำให้เกิดกระแส (I)ไหลผ่านต้วนำนั้น

**กฎของโอห์ม** ใช้อธิบายความสัมพันธ์ระหว่างกระแสไฟฟ้ากับความต่างศักย์ไฟฟ้า และกระแสไฟฟ้ากับความต้านทาน กล่าวคือ กระแสไฟฟ้าที่ไหลผ่านตัวนำใด ๆ แปรผันโดยตรงกับความต่างศักย์ (แรงดันไฟฟ้าหรือแรงดันตกคร่อม คือกระแสมีค่ามากหรือน้อยตามความต่างศักย์นั้น) เขียนเป็นสมการได้ว่า

I ∝ V

และกระแสไฟฟ้าจะแปรผกผันกับความต้านทานระหว่างสองจุดนั้น(คือถ้าความต้านทานมากจะทำให้กระแสไหลผ่านน้อย, ถ้าความต้านทานน้อยจะทำให้มีกระแสมาก) เขียนเป็นสมการได้ว่า

I ∝ 1/R

นำสูตรสมการทางคณิตศาสตร์ทั้งสองมารวมกัน, เขียนได้ดังนี้:

:I = \frac{V}{R}

โดยที่ V คือความต่างศักย์ มีหน่วยเป็น โวลต์,
I คือกระแสในวงจร หน่วยเป็น แอมแปร์
และ R คือความต้านทานในวงจร หน่วยเป็น โอห์ม

กฎดังกล่าวตั้งชื่อเป็นเกียรติแก่เกออร์ค ซีม็อน โอห์ม นักฟิสิกส์ชาวเยอรมัน ผู้ที่ตีพิมพ์ผลงานใน ค.ศ. 1827 บรรยายการทดลองวัดค่าแรงดันและกระแสผ่านลวดความยาวต่าง ๆ กัน และอธิบายผลด้วยสมการ (ซึ่งซับซ้อนกว่าสมการบนเล็กน้อย)

## อ้างอิง
William F. Smith,1993, Foundation of Materials Science and Engineering

หมวดหมู่:วิศวกรรมไฟฟ้า
หมวดหมู่:ทฤษฎีบทวงจรไฟฟ้า
หมวดหมู่:ฟิสิกส์เบื้องต้น
หมวดหมู่:วิศวกรรมอิเล็กทรอนิกส์
เรือนไทย

[250px|thumb|[เรือนไทยจุฬาลงกรณ์มหาวิทยาลัย จำลองลักษณะเรือนไทยภาคกลาง]]
[250px|thumb|[เรือนไทยจุฬาลงกรณ์มหาวิทยาลัย เป็นเรือนเครื่องสับภาคกลางผสมกับการตกแต่งด้วยเครื่องลำยอง]]
[thumb|เรือนไทยที่[มหาวิทยาลัยศรีนครินทรวิโรฒ อำเภอองครักษ์]]
[thumb|เรือนหมู่ภาคกลาง ใน[เมืองโบราณ]]
**เรือนไทย**  ที่แต่เดิมที่นิยมใช้วัสดุจำพวกไม้ ไปจนถึงเครื่องก่ออิฐถือปูน โดยมีลักษณะร่วมที่เหมือนหรือแตกต่างกันไปตามแต่ละที่ ได้แก่  เรือนไทยภาคเหนือ  เรือนไทยภาคกลาง เรือนไทยภาคอีสาน และ เรือนไทยภาคใต้ ซึ่งล้วนสอดคล้องกับการดำรงชีวิตของคนไทยในสมัยก่อนและแสดงออกถึงภูมิปัญญาไทย ทั้งนี้องค์ประกอบที่มีผลต่อรูปแบบเรือนไทยมีทั้งเรื่องสภาพแวดล้อม ภูมิศาสตร์ ภูมิอากาศ อาชีพ ฐานะความเป็นอยู่ คติความเชื่อและศาสนาในแต่ละภูมิภาค

## ลักษณะทั่วไปของเรือนไทย
เรือนไทยสามารถจำออกเป็นหลายประเภทซึ่งแต่ละประเภทมีลักษณะเฉพาะตัว ได้แก่ เรือนเครื่องสับ, เรือนเครื่องผูก, เรือนเครื่องก่อ ในที่นี้เราจะอนุมานถึงเรือนไทยเครื่องสับเนื่องจากเป็นเรือนไทยที่ได้รับความนิยมสูงสุดโดยมากใช้เป็นเรือนสำหรับอยู่อาศัยตั้งแต่สามัญชน
คนธรรมดาตลอดจนผู้มีฐานานุศักดิ์ชั้นสูงในสังคม เรือนไทยเครื่องสับทำด้วยไม้เนื้อแข็ง

* ส่วนใหญ่จะสร้างด้วยไม้หรือวัสดุที่หาได้จากธรรมชาติตามท้องถิ่นนั้น ๆ
* มักสร้างด้วยวิธีประกอบสำเร็จรูปทั้งในเรือนเครื่องสับและเรือนเครื่องผูก สามารถรื้อถอนขนย้ายไปปลูกสร้างที่อื่นได้
* มีหลังคาทรงสูง ทรงสูงจะทำให้การระบายน้ำออกจากหลังคารวดเร็ว และช่วยลดความเสี่ยงจากการรั่วซึมของหลังคาอีกด้วย เมื่อสังเกตที่ชายหลังคาจะเห็นว่า มีกันสาด ยาวตลอดเพื่อป้องกันแสงแดดจัด ที่ปลายทั้งสองด้านของหลังคาจะมียอดแหลมเรียกว่า “เหงา” เนื่องจากความเชื่อในสมัยก่อนที่ชาวบ้านนิยมนำเขาสัตว์มาแขวน บริเวณเชิงหลังคาเพื่อป้องกันและขับไล่ทูตผีปีศาจและวิญญาณชั่วร้ายไม่ให้เข้ามาในบ้าน
* มีพื้นที่โล่งใต้เรือนไทยเรียกว่าบริเวณใต้ถุน โดยแต่เดิมบริเวณใต้ถุน บ้านจะถูกปล่อยไว้มิได้ใช้ประโยชน์อย่างเต็มที่อาจเป็นที่สำหรับเก็บอุปกรณ์การกสิกรรม หรือเป็นที่ทำหัตถกรรมนอกฤดูเก็บเกี่ยว แต่โดยมากมัก จะถูกทิ้งร้างมิได้ใช้ประโยชน์เนื่องจากในฤดูน้ำหลาก น้ำจะท่วมบริเวณใต้ถุนบ้านทำให้ไม่สามารถใช้ประโยชน์ได้ ทั้งนี้การเลือกบริเวณที่อยู่อาศัย ให้มีน้ำท่วมถึงเอื้ออำนวยประโยชน์ต่อคนไทยในสมัยโบราณเป็นอย่างมากเนื่องจากประเทศไทยเป็นประเทศกสิกรรม ทั้งนี้การยกเรือนไทยสูงจากพื้นยังช่วยป้องกันสัตว์ร้ายที่อาจมากับน้ำ เช่น งู หรือ ตะขาบ ได้อีกด้วย
* เรือนไทยมีลักษณะเป็นเรือนขยายคือจะมีการขยายโดยสร้างเรือนไทยใหม่ที่อยู่ในบริเวณเรือนเก่า โดยจะเชื่อมต่อโดยใช้ “นอกชาน” เชื่อม เรือนไทยแต่ละเรือนไว้ด้วยกัน ตัวอย่างเช่นเมื่อครอบครัวมีสมาชิกใหม่ก็จะสร้างเรือนใหม่ไว้ใกล้เรือนเก่าของพ่อแม่โดยจะรวมอยู่ในบริเวณเดียวกัน
* การยึดเรือนไว้ด้วยกันจะไม่ใช้ตะปู แต่จะใช้เทคนิคการเข้าเดือยไม้ซึ่งเป็นเทคนิคเฉพาะของเรือนเครื่องสับ

## โครงสร้าง
เรือนไทยมีโครงสร้างแบบเสาและคานซึ่งถ่ายน้ำหนักมาจากหลังคาลงพื้น โดยผ่านเสาลงสู่ฐานราก เสาบ้านมีลักษณะสอบเข้า และเป็นเสากลม โคนโต ปลายสอบ
ทั้งนี้เพื่อความมั่นคงของเรือนไทยไม่ให้ทรุดตัวได้ง่าย เนื่องจากฤดูน้ำหลาก พื้นดินจะ เป็นโคลนตม และตัวเรือนอาจเกิดการทรุดตัวได้ง่ายหากไม่มีการล้มสอบของเสาเรือน

## เรือนไทยที่มีชื่อเสียง
* พระตำหนักทับขวัญ
* หมู่บ้านศิลปาชีพ บางไทร  
* วังสวนผักกาด
* เรือนไทยจิม ทอมป์สัน
* เรือนไทยจุฬาลงกรณ์มหาวิทยาลัย
* คุ้มขุนแผน จังหวัดพระนครศรีอยุธยา
* วังเจ้าเมืองพัทลุง


หมวดหมู่:สถาปัตยกรรมไทย
รายชื่อคณะสัตวแพทยศาสตร์ในประเทศไทย

รายชื่อสถาบันอุดมศึกษาในประเทศไทย ที่เปิดสอนวิชาสัตวแพทย์ ปัจจุบัน สัตวแพทยสภาให้การรับรองหลักสูตรทั้งสิ้น 11 สถาบัน ดังนี้

## รายชื่อคณะสัตวแพทยศาสตร์ในประเทศไทย

* **หมายเหตุ** ปัจจุบัน สัตวแพทยสภายังไม่รับรองปริญญาในวิชาชีพการสัตวแพทย์ของ

## ดูเพิ่ม
* คณะวิชา

หมวดหมู่:คณะสัตวแพทยศาสตร์ในประเทศไทย
สัตวแพทยศาสตร์
สัตวแพทยศาสตร์
ฟ้าสีทอง แฟร์เท็กซ์

**ฟ้าสีทอง แฟร์เท็กซ์** 
## เกียรติประวัติ
* แชมป์ประเทศไทยรุ่นไลท์ฟลายเวท (2519 – 2520)
** ชิง, 12 กุมภาพันธ์ 2519 ชนะน็อค เนตรน้อย ศ.วรสิงห์ ยก 2
** เสียแชมป์, 24 กุมภาพันธ์ 2520 แพ้น็อค เนตรน้อย ศ.วรสิงห์ ยก 7
## อ้างอิง
* สถิติการชก boxrec.com
หมวดหมู่:นักมวยสากลชาวไทยรุ่นไลท์ฟลายเวท
ศรีธัญญา ศิษย์เสน่ห์

**ศรีธัญญา ศิษย์เสน่ห์** สถิติการชก 11 ครั้ง ชนะ 5 (น็อค 1) แพ้ 6
## เกียรติประวัติ
* แชมป์ประเทศไทยรุ่นไลท์ฟลายเวท (2524 – 2525)
** ชิง, 29 เมษายน 2524  ชนะคะแนน รัตนชัย พูนวิทย์
** เสียแชมป์, 30 พฤษภาคม 2525 แพ้คะแนน วันชัย สิงห์ชัชวาลย์
## อ้างอิง
* สถิติการชก boxrec.com  
หมวดหมู่:นักมวยสากลชาวไทยรุ่นไลท์ฟลายเวท
ปลาปักเป้าสมพงษ์

**ปลาปักเป้าสมพงษ์** (; ) ปลาน้ำจืดชนิดหนึ่ง  อยู่ในวงศ์ปลาปักเป้าฟันสี่ซี่ (Tetraodontidae)  มีพื้นลำตัวสีเทาอมเขียว ใต้ท้องสีขาว มีลวดลายสีเทาเข้มขนาดใหญ่พาดบนแผ่นหลังและข้างลำตัว สามารถปรับเปลี่ยนสีลำตัวให้เข้มหรือจางได้ตามสภาพแวดล้อม ตามีสีแดงสามารถกรอกกลิ้งไปมาได้ ตัวผู้และตัวเมียความแตกต่างกันอย่างเห็นได้ชัด โดยปลาตัวผู้จะมีขนาดลำตัวที่ใหญ่กว่า ตัวสีแดง ขณะที่ตัวเมียมีขนาดเล็ก มีลำตัวสีเขียวมีลาดพาดตามลำตัว มีขนาดโตเต็มที่ประมาณ 3 นิ้ว
พบกระจายอยู่ทั่วไปตามแม่น้ำลำคลองทั่วประเทศ โดยมักหลบอยู่ใต้กอผักตบชวา หรือในบริเวณน้ำกร่อยตามชายฝั่งของภูมิภาคเอเชียตะวันออกเฉียงใต้ ในประเทศไทยพบได้แม้แต่ในพื้นที่ฝั่งธนบุรีของกรุงเทพมหานคร 

เป็นปลาที่มีนิสัยก้าวร้าว มักกัดกันเองเสมอ ๆ  ปัจจุบัน สามารถเพาะขยายพันธุ์ได้แล้วในตู้เลี้ยง โดยจะวางไข่ในน้ำกร่อย

ปลาชนิดนี้ถูกค้นพบโดยคนไทย จึงตั้งชื่อเพื่อเป็นเกียรติแก่ผู้ค้นพบ คือ นายสมพงษ์ เล็กอารีย์ ซึ่งเป็นนักธุรกิจส่งออกปลาสวยงาม 

นิยมเลี้ยงเป็นปลาสวยงาม และมีชื่อเรียกอื่น เช่น "ปลาปักเป้าตาแดง" เป็นต้น 

## อ้างอิง

## แหล่งข้อมูลอื่น
* 

วงศ์ปลาปักเป้าฟันสี่ซี่
ปักเป้าสมพงษ์
ปักเป้าสมพงษ์
ปักเป้าสมพงษ์
ปักเป้าสมพงษ์
ปักเป้าสมพงษ์
ปักเป้าสมพงษ์
ปักเป้าสมพงษ์
ปลาปักเป้าหางวงเดือน

**ปลาปักเป้าหางวงเดือน** (; ) ปลาน้ำจืดชนิดหนึ่ง อยู่ในวงศ์ปลาปักเป้าฟันสี่ซี่ (Tetraodontidae) เป็นปลาปักเป้าที่มีขนาดเล็ก ลำตัวแบนข้างเล็กน้อย ครีบเล็ก ลำตัวสีคล้ำหรือเขียวขี้ม้า มีจุดประสีเหลืองหรือสีจางทั่วตัว หลังมีลายพาดสีคล้ำ ข้างลำตัวมีดวงสีดำใหญ่ ตาสีแดง ครีบหางมีขอบสีแดงหรือชมพู มีขนาดประมาณ 4-5 เซนติเมตร จัดเป็นเพียงชนิดเดียวที่อยู่ในสกุล *Leiodon*

พบอาศัยอยู่ตามลำธารและแม่น้ำในภาคตะวันตกตั้งแต่จังหวัดแม่ฮ่องสอนไปจนถึงภาคใต้ โดยหลบซ่อนอยู่ตามซอกหินหรือใบไม้ใต้น้ำ อาหารได้แก่ ลูกปลา, ลูกอ๊อด, ปู, หอย และกุ้งขนาดเล็ก เป็นปลาที่ไม่พบบ่อยมากนัก

นิยมเลี้ยงเป็นปลาสวยงาม

มีชื่อเรียกอื่น ๆ อีก เช่น "ปลาปักเป้าแคระ" หรือ "ปลาปักเป้าเขียวจุด" เป็นต้น

## อ้างอิง

## แหล่งข้อมูลอื่น
* รูปและข้อมูลปลาปักเป้าหางวงเดือน

หมวดหมู่:วงศ์ปลาปักเป้าฟันสี่ซี่
ปักเป้าหางวงเดือน
ปักเป้าหางวงเดือน
ปักเป้าหางวงเดือน
หมวดหมู่:ปลาที่พบในลุ่มแม่น้ำสาละวิน
หมวดหมู่:ปลาที่พบในลุ่มแม่น้ำแม่กลองหมวดหมู่:ปลาชนิดเดียว
ปักเป้าหางวงเดือน
พระนครฟิลม์

**พระนครฟิล์ม** เป็นบริษัทผู้สร้างภาพยนตร์ไทย ก่อตั้งโดยกลุ่มสายภาพยนตร์ **ธนาซีเนเพล็กซ์** (ตระกูลธนารุ่งโรจน์) ซึ่งเคยเป็นเจ้าของโรงภาพยนตร์หลายแห่งมาก่อน โดยผลิตภาพยนตร์เรื่อง ผีหัวขาด เป็นเรื่องแรกในปี พ.ศ. 2545 และผลิตภาพยนตร์จนถึงปัจจุบัน

## รายชื่อผู้กำกับภาพยนตร์
* โน้ต เชิญยิ้ม
* ธนิตย์ จิตนุกูล
* พชร์ อานนท์
* ยุทธเลิศ สิปปภาค
* พิเชษฐ์ เอี่ยมชาวนา
* เจริญพร อ่อนละม้าย
* อภิสิทธิ์ โอภาสเอี่ยมลิขิต
* เฉลิม วงศ์พิมพ์
* ธีระวัฒน์ รุจินธรรม (เปีย)
* มารุต สาโรวาท
* พิสุทธิ์ แพร่แสงเอี่ยม
* ทิวา เมยไธสง
* ธรธร สิริพันธ์วราภรณ์
* วิโรจน์ ทองชิว
* สุขุม เมธาวนิช
* สรัญญา น้อยไทย
* ศักดิ์ชัย ศรีบุนนาค
* วรพจน์ โพธิเนตร
* ธนดล นวลสุทธิ์
* ธรรมนูญ สกุลบุญถนอม
* ธัญญ์วาริน สุขะพิสิษฐ์
* มานุสส วรสิงห์
* ชาติชาย เกษนัส
* ณัฐพีระ ชมศรี
* จิตต์สินธ์ ผ่องอินทรกุล (โน้ต จูเนียร์)
* โสภณ นิ่มอนงค์ (ช้างน้อย)
* วรวุฒิ ชวนอยู่ (อุ้ย)
* ปฏิภาณ คณาสารสมบัติ (ช้าง)
* ธนกร พงษ์สุวรรณ
* อัศจรรย์ สัตโกวิท
* ฐิติพงศ์ ใช้สติ
* ฯลฯ
* ชาคริต เเย้มนาม

## รายชื่อผลงานภาพยนตร์
*รายชื่อภาพยนตร์ของพระนครฟิลม์*

## อ้างอิง

## แหล่งข้อมูลอื่น
* เว็บไซต์ทางการ ''' (ไทย) '''
* เว็บไซต์ทางการ ''' (อังกฤษ) ''' 
* ''พระนครฟิลม์'' ทาง เฟซบุ๊ก
* ''พระนครฟิลม์'' ทาง ทวิตเตอร์
* ''พระนครฟิลม์'' ทาง ยูทูบ

หมวดหมู่:บริษัทผลิตภาพยนตร์ของไทย
หมวดหมู่:ธุรกิจภาพยนตร์
หมวดหมู่:บริษัทของไทย
หมวดหมู่:ผู้จำหน่ายภาพยนตร์ของไทย
หมวดหมู่:บริษัทไทยที่ก่อตั้งในปี พ.ศ. 2544
แคโรทีน

[thumb|แคโรทีนทำให้[แครอทและผักอีกหลายชนิดหรือแม้กระทั่งสัตว์มีสีส้ม]] 
**แคโรทีน** () เป็นสารเคมีที่พบมากในผักผลไม้ที่มีสีแดง ส้ม เหลือง และเขียว หากร่างกายได้รับสารนี้ติดต่อกันเป็นเวลา 2 สัปดาห์จะเกิดการสะสมและทำให้ตับทำงานหนัก เนื่องจากต้องขับสารแคโรทีนอยด์ออกจากร่างกายอยู่ตลอดเวลา และจะทำให้ผิวเปลี่ยนเป็นสีเหลืองส้มโดยเฉพาะที่ฝ่ามือและฝ่าเท้า
ป้องกันได้โดยเพียงหยุดกิน ร่างกายจะค่อย ๆ ปรับสภาพและกลับมาเป็นปกติ

แคโรทีนเป็นสารโมเลกุลใหญ่มีสูตรทางเคมี C40H56 และมีคุณสมบัติเป็นโปรวิตามินเอ (provitamin A) คือเมื่อแคโรทีนแตกตัวจะได้วิตามินเอ ปฏิกิริยานี้จะเกิดขึ้นภายในตับ

แคโรทีนบริสุทธิ์จะมีผลึกเป็นสีแดงทับทิม (ruby–red crystal) ไม่ละลายในน้ำแต่ละลายในตัวทำละลายอินทรีย์ แคโรทีนจะถูกออกซิไดส์ได้ง่ายโดยออกซิเจนในอากาศ แหล่งธรรมชาติของแคโรทีนได้แก่พืชผักที่มีสีส้มเหลือง เช่น ฟักทองและแครอท สาหร่าย เช่น คลอเรลลา (Chlorella) และดูนาลิเอลลา (Dunaliella) โดยแคโรทีนจะมีบทบาทที่สำคัญคือเป็นรงควัตถุ (เม็ดสี) ในการสังเคราะห์แสงและป้องกันเซลล์จากการเสียสภาพเนื่องจากแสง

## ตัวอย่างพืช

* แครอท
* มะเขือเทศ
* มะละกอ
* พริก
* แตงโม
* ส้ม

* ฟักทอง
* ทุเรียน
* กล้วยไข่  
* ตำลึง
* ผักบุ้ง

## โครงสร้างทางเคมี
แคโรทีนมีโครงสร้างทางเคมีเป็นสองไอโซเมอร์หลัก คือ อัลฟาแคโรทีนและบีตา-แคโรทีน
thumb|450px|right|α-carotene
thumb|450px|right|β-carotene

## อ้างอิง
* นิตยสารชีวจิต ฉบับวันที่ 16 พฤศจิกายน 2549

## แหล่งข้อมูลอื่น
* Beta-carotene website by Martha Evens,  School of Chemistry, University of Bristol
*Berkeley Wellness Guide to Dietary Supplements
*Beta-carotene  on University of Maryland Medical Center
*World's Healthiest Foods: carotenoids 
*World's Healthiest Foods: alpha-carotene 
*World's Healthiest Foods: beta-carotene 

หมวดหมู่:เซลล์พืช
หมวดหมู่:แคโรทีนอยด์
หมวดหมู่:วิตามิน
หมวดหมู่:พอลิอีน
ไฟเตต

**ไฟเตต** () หรือ Phytic acid พบมากในพืชตระกูลถั่วโดยเฉพาะถั่วเมล็ดแห้ง เช่น ถั่วเหลือง ถั่วลิสง ถั่วเขียว และงา มีฤทธิ์ในการยั้บยั้งการดูดซึมของแร่ธาตุบางชนิด ได้แก่ ตะกั่ว ธาตุเหล็ก สังกะสี แคลเซียม ฟอสฟอรัส ซึ่งมีอยู่ในอาหารที่เรารับประทานเข้าไป หากร่างกายได้รับเข้าไปในปริมาณมากจะทำให้ร่างกายไม่สามารถดูดซึมแร่ธาตุเหล่านั้นได้ตามปกติ ไฟเตตสามารถสลายไปได้โดยการใช้ความร้อน ดังนั้น ควรปรุงให้สุกก่อนรับประทาน

## อ้างอิง
* นิตยสารชีวจิต ฉบับวันที่ 16 พฤศจิกายน 2549

หมวดหมู่:โภชนาการ
หมวดหมู่:สารอาหาร
หมวดหมู่:สารกันเสีย
แทนนิน

**แทนนิน** () เป็นสารที่มีโมเลกุลใหญ่และโครงสร้างซับซ้อน มีสถานะเป็นกรดอ่อนรสฝาด เป็นสารให้ความฝาดในพืช  พบได้ในพืชหลายชนิด แทนนิน มี 2 ชนิด คือ **คอนเดนส์แทนนิน** (condensed tannins) หรือเรียกอีกอย่างว่า โปรแอนโทรไซยานิน (proanthrocyanin)  พบได้ในส่วนเปลือกต้น และแก่นไม้เป็นส่วนใหญ่ และ **สารไฮโดรไลซ์แทนนิน** (hydrolysable tannins) คือแบบที่สามารถถูกแยกออกเป็นโมเลกุลเล็กๆ ได้  พบมากในส่วนใบ ฝัก และส่วนที่ปูดออกมาจากปกติ เมื่อต้นไม้ได้รับอันตราย (gall) แทนนิน มีคุณสมบัติตกตะกอนโปรตีน ทำให้หนังสัตว์ไม่เน่าเปื่อย จึงมีการใช้ในอุตสาหกรรมฟอกหนังด้วย แทนนินมีฤทธิ์ฝาดสมาน จึงใช้เป็นยารักษาโรคท้องเสียได้ แทนนินมีฤทธิ์ยับยั้งการเจริญของแบคทีเรียได้ ตัวอย่างแทนนินได้แก่ theogallin, gallic acid, ellagic acid

แทนนิน มาจากคำว่า “แทนนิ่ง”  "tanning" ซึ่งแปลว่ารักษาไว้และกันน้ำ แทนนิ่งคือการเปลี่ยนหนังสัตว์ที่ตายแล้วให้เป็นผลิตภัณฑ์หนังโดยการใช้สารสกัดจากพืช

## การใช้ประโยชน์
#ฟอกหนัง 
#ย้อมผ้า 
#บำบัดน้ำเสีย
#ยับยั้งการเจริญเติบโตของจุลินทรีย์
#ป้องกันแมลง
#ปุ๋ย
#กาว
#ยารักษาโรค
#แก้ท้องเสีย
#สบู่

## ผลเสียต่อร่างกาย
แทนนินมีฤทธิ์ในการยับยั้งการทำงานของเอนไซม์ในกระเพาะอาหาร หากกินเข้าไปมากจะทำให้รู้สึกท้องอืด หรือท้องผูก มีอาการเหมือนกับการดื่มน้ำชา

## ตัวอย่างพืช
* องุ่น โดยเฉพาะอย่างยิ่งในเมล็ด และ เปลือก
* ใบชา
* ใบมันสำปะหลัง
* ใบสบู่ดำ
* กาแฟ
* ข้าวโพด
* ข้าวฟ่าง
* ถั่ว
* เปลือกเงาะ
* เปลือกมังคุด
* เปลือกทับทิม
* กล้วย
* ผลมะยม
*แครนเบอร์รี่
*ใบฝรั่ง
*ใบกระถิน
*สุพรรณิการ์

## การป้องกัน
สามารถลดพิษได้โดยการทำให้สุกก่อนรับประทาน

## อ้างอิง
* นิตยสารชีวจิต ฉบับวันที่ 16 พฤศจิกายน 2549

หมวดหมู่:โภชนาการ
หมวดหมู่:ผลิตภัณฑ์จากพืช
หมวดหมู่:พอลิเมอร์อินทรีย์
หมวดหมู่:แทนนิน
กอยโตรเจน

right|thumb|250px|กะหล่ำปลี
right|thumb|200px|บรอกโคลี
right|thumb|200px|กระเทียม
**กอยโตรเจน** () เป็นสารเคมีในพืชชนิดหนึ่งที่พบมากในพืชตระกูลกะหล่ำ และพืชตระกูลหอม มีฤทธิ์ในการยับยั้งการสร้างฮอร์โมนในต่อมไทรอยด์ทำให้ร่างกายนำไอโอดีนในเลือดไปใช้ได้น้อยกว่าปกติ หากรับประทานผักผลไม้ที่มีสารชนิดนี้มากเกินไปอาจจะทำให้มีอาการท้องอืดและทำให้ร่างกายได้ขาดสารไอโอดีนจนทำให้เป็นโรคคอพอกได้ พืชที่มีสารกอยโตรเจน ได้แก่ กะหล่ำปลี หัวผักกาด บรอกโคลี คะน้า หัวหอม กระเทียม ฯลฯ

สารกอยโตรเจนในพืชเมื่อโดนความร้อนจะสลายตัวอย่างรวดเร็ว ดังนั้นควรปรุงให้สุกก่อนรับประทาน นอกจากนั้นยังมีพืชบางชนิดที่มีคาเฟอีน เช่น ชา กาแฟ จะมีสารที่ออกฤทธิ์ตรงข้ามกับกอยโตรเจน กล่าวคือกระตุ้นการทำงานของต่อมไทรอยด์ให้มากขึ้น

## อ้างอิง

* นิตยสารชีวจิต ฉบับวันที่ 16 พฤศจิกายน 2549

หมวดหมู่:ต่อมไทรอยด์
ออกซาเลต

thumb|โครงสร้างทางเคมีของออกซาเลต

**ออกซาเลต** (oxalate) เป็นสารมีฤทธิ์ในการยับยั้งการดูดซึมของแคลเซียมและแร่ธาตุสำคัญหลายชนิดในกระแสเลือด มีผลเสียต่อร่างกายคือ 
หากรับประทานเป็นประจำทุกวันในปริมาณมาก ออกซาเลตจะเข้าไปตกผลึกสะสมในไต กระดูก ทำให้กระดูกพรุน และกระเพาะปัสสาวะทำให้เป็นนิ่ว

## ตัวอย่างพืชที่มีออกซาเลต
* หน่อไม้
* คะน้า
* ผักโขม
* ใบชะพลู
* ใบชา
* หัวผักกาด
* โกโก้
* กลอย
* บอน
* ถั่วต่างๆ

## การป้องกัน
ก่อนรับประทานผักชนิดนี้ควรล้างผักให้สะอาดและหลังกินเสร็จควรดื่มน้ำตามมากๆ จะทำให้สารออกซาเลตที่ตกค้างในร่างกายลดลง และควรรับประทานแคลเซี่ยมเพิ่ม เพื่อช่วยให้ร่างกายขับพิษสะสมจากสารออกซาเลต

## อ้างอิง
* นิตยสารชีวจิต ฉบับวันที่ 16 พฤศจิกายน 2549

หมวดหมู่:เคมี
สถานีพหลโยธิน

**สถานีพหลโยธิน** อาจหมายถึง
* สถานีพหลโยธิน ของรถไฟฟ้ามหานคร สายเฉลิมรัชมงคล (สถานีเชื่อมต่อกับสถานีห้าแยกลาดพร้าว ของรถไฟฟ้าบีทีเอส)
* สถานีพหลโยธิน 24 หรือ สถานีพหลโยธิน 59 ของรถไฟฟ้าบีทีเอส สายสุขุมวิท
* สถานีรถไฟพหลโยธิน ของการรถไฟแห่งประเทศไทย (ปัจจุบันสถานีได้ถูกยกเลิกไปแล้ว)

หมวดหมู่:หน้าแก้ความกำกวมชื่อการขนส่ง
สถานีบางเขน

thumb|ชานชาลาสถานีรถไฟเดิม

**สถานีบางเขน** (; รหัสสถานี: RN04) เป็นสถานีรถไฟฟ้าในเส้นทางรถไฟฟ้าชานเมือง สายธานีรัถยายกระดับเหนือถนนกำแพงเพชร 6 ในพื้นที่แขวงลาดยาว เขตจตุจักร กรุงเทพมหานคร เปิดให้บริการเมื่อวันที่ 2 สิงหาคม พ.ศ. 2564

## ที่ตั้ง
ถนนกำแพงเพชร 6 บริเวณหัวมุมแยกบางเขน (จุดตัดถนนงามวงศ์วาน ถนนกำแพงเพชร 6 และถนนวิภาวดี-รังสิต) ด้านทิศตะวันตกเฉียงเหนือ ตรงข้ามกับมหาวิทยาลัยเกษตรศาสตร์ วิทยาเขตบางเขน ในพื้นที่แขวงลาดยาว เขตจตุจักร กรุงเทพมหานคร

สถานีบางเขนนั้นไม่ได้อยู่ในพื้นที่เขตบางเขน แต่ที่ใช้ชื่อว่า *บางเขน* เป็นเพราะในอดีต เขตจตุจักรเคยเป็นส่วนหนึ่งของเขตบางเขน ทำให้ชื่อที่ใช้ในอดีตถูกนำมาใช้จนถึงปัจจุบัน และยังตั้งอยู่ติดกับสี่แยกบางเขน โดยในอดีตสถานีรถไฟบางเขนเป็นหนึ่งในสถานีที่มีอาคารที่ทำการแบบเก่าที่สวยงาม แต่ต่อมาได้ถูกรื้อถอนเนื่องจากมีการก่อสร้างตอม่อของโครงการโฮปเวลล์ ทำให้ต้องมีการรื้อสถานีเดิมลงและสร้างสถานีชั่วคราว พร้อมกับเปลี่ยนไปใช้ห่วงทางสะดวกแทนระบบอาณัติสัญญาณไฟสีอีกครั้ง

## แผนผังสถานี

## รูปแบบของสถานี
เป็นแบบชานชาลาด้านข้าง (side platform station) ขนาดมาตรฐานยาว 230 เมตร ระดับชานชาลาสูงจากพื้นดิน 18 เมตร ประกอบด้วยชั้นขายบัตรโดยสาร และชานชาลา และออกแบบให้มีรางหลีกสำหรับรถไฟทางไกลที่ไม่จอดที่สถานี

## ทางเข้า-ออก
ประกอบด้วยทางขึ้น-ลงปกติ ได้แก่
* **1, 3** ถนนงามวงศ์วาน, เรือนจำกลางคลองเปรม
* **2, 4** ซอยวิภาวดี-รังสิต 23, อาคารเบญจจินดา (ยูคอม) 
* **5, 6** ถนนวิภาวดี-รังสิต ขาออก (มุ่งหน้าท่าอากาศยานดอนเมือง)
* **7, 8** มหาวิทยาลัยเกษตรศาสตร์ วิทยาเขตบางเขน (ประตูวิภาวดี-รังสิต)

## เวลาให้บริการ

## สถานที่สำคัญใกล้เคียง
* มหาวิทยาลัยเกษตรศาสตร์
* โรงพยาบาลวิภาวดี
**วี-พลาซา
* การไฟฟ้าส่วนภูมิภาค สำนักงานใหญ่
* เรือนจำกลางคลองเปรม
** ฑัณฑสถานบำบัดพิเศษกลาง
** ฑัณฑสถานหญิงกลาง
** ฑัณฑสถานโรงพยาบาลราชทัณฑ์
** เรือนจำพิเศษกรุงเทพมหานคร
** โกลเด้นพาเลซ สาขาเรือนจำกลางคลองเปรม
* อาคารเบญจจินดา
* พิพิธภัณฑ์ศิลปะไทยร่วมสมัย
* โรงเรียนอนุบาลวณลักษณ์
* วัดเทวสุนทร (สุนทริการาม)
* สำนักงานปรมาณูเพื่อสันติ

## การเชื่อมต่อระบบรถไฟฟ้าในอนาคต
ในอนาคต สถานีบางเขนแห่งนี้จะเชื่อมต่อกับสถานีบางเขนอีกแห่งหนึ่งของ รถไฟฟ้ามหานคร สายสีน้ำตาล ที่จะตั้งอยู่ใกล้ ๆ กัน โครงการดังกล่าวจะช่วยให้ผู้โดยสารสามารถเดินทางจากสายสีแดง ข้ามไปยังพื้นที่กรุงเทพมหานครตอนกลางค่อนเหนือตามแนวถนนงามวงศ์วานและถนนประเสริฐมนูกิจได้อย่างรวดเร็ว

บางเขน
หมวดหมู่:สิ่งก่อสร้างตั้งแต่ พ.ศ. 2564
บางเขน
เพลงชาติสหภาพโซเวียต

"**เพลงชาติสหภาพโซเวียต**" เป็นเพลงชาติอย่างเป็นทางการของสหภาพสาธารณรัฐสังคมนิยมโซเวียตประกาศใช้อย่างเป็นทางการในวันที่ 15 มีนาคม 1944 ในระหว่างสงครามโลกครั้งที่สอง

หลังการปฏิวัติสังคมนิยมในรัสเซียโดยพวกบอลเชวิคเมื่อเดือนตุลาคม ค.ศ. 1917 (พ.ศ. 2460) ในปีต่อมา ได้มีการใช้เพลง L'Internationale (หรือในภาษาอังกฤษ The Internationale) ซึ่งเพลงประจำของการปฏิวัติสังคมนิยมสากลเป็นเพลงชาติรัสเซีย เนื้อร้องฉบับภาษารัสเซียเป็นผลงานแปลของ อาร์คาดี้ ยาคอฟเลวิช ก็อตส์ เมื่อปี ค.ศ. 1902 (พ.ศ. 2445) เพลงนี้ได้ใช้เป็นเพลงชาติสหภาพโซเวียตที่ก่อตั้งในปี ค.ศ. 1922 (พ.ศ. 2465) และใช้ต่อมาจนถึงปี ค.ศ. 1944 (พ.ศ. 2487) จากนั้นมีการใช้เพลงชาติใหม่ ที่ประพันธ์ทำนองโดย อเล็กซานเดอร์ อเล็กซานดรอฟ และประพันธ์เนื้อร้องโดย เซอร์เกย์ มิคาลกอฟ และ จี.แอล. เรจิสตาน

ก่อนที่เพลงนี้จะได้ใช้เป็นเพลงชาติสหภาพโซเวียต ทำนองของเพลงนี้เคยถูกใช้ในงานหลายชิ้นของอเล็กซานดรอฟ ครั้งแรกได้ใช้เป็นเพลงประจำพรรคบอลเชวิคใน ค.ศ. 1938 (พ.ศ. 2481) และเมื่อ องค์การคอมมิวนิสต์สากล หรือโคมินเทิร์นสลายตัวไปในปี ค.ศ. 1943 (พ.ศ. 2486) ผู้นำประเทศมองว่าเพลงชาติใหม่ของสหภาพโซเวียต สมควรเข้ามาแทนที่เพลง L'Internationale ซึ่งตามประวัติแล้วเกี่ยวข้องกับขบวนการคอมมิวนิสต์สากลมากกว่า โจเซฟ สตาลิน ผู้นำประเทศในยุคนั้นจึงตัดสินใจเลือกเอาทำนองที่อเล็กซานดรอฟประพันธ์ มาใช้เป็นทำนองเพลงชาติฉบับใหม่ ส่วนคำร้องที่ร่วมประพันธ์โดย มิคาลกอฟ และ แอล. เรจิสตาน ได้แต่งเสร็จสมบูรณ์ในปี ค.ศ. 1943 (พ.ศ. 2486) สตาลินได้ให้การรับรองเป็นเนื้อร้องเพลงชาติในปีถัดมา โดยมีข้อมูลว่าสตาลินได้ปรับเปลี่ยนบางส่วนของเนื้อร้องเองด้วย เพลงนี้มีเนื้อหากล่าวถึงแนวคิดของเลนิน และสัมพันธภาพที่แบ่งแยกไม่ได้ของรัฐที่เข้าร่วมในสหภาพโซเวียต

หลังการตายของสตาลินในปี ค.ศ. 1953 (พ.ศ. 2496) ทางการได้ยกเลิกเนื้อร้องฉบับที่ 2 เพื่อกำจัดอิทธิพลสตาลิน เพลงชาติโซเวียตจึงไม่มีเนื้อร้องอยู่ระยะหนึ่ง มิคาลกอฟได้เขียนเนื้อเพลงชาติฉบับใหม่เสร็จในปี ค.ศ. 1970 (พ.ศ. 2513) แต่ได้เสนอต่อทางการในปี ค.ศ. 1977 (พ.ศ. 2520) และได้รับการอนุมัติวันที่ 1 กันยายน ปีเดียวกัน โดยเนื้อร้องฉบับนี้ไม่มีส่วนใดที่เอ่ยถึงสตาลินเลย เพลงชาติสหภาพโซเวียตยุดนี้ได้ใช้มาจนถึงการล่มสลายของสหภาพโซเวียต และการแยกตัวจากสหภาพเดิมออกเป็น 15 ประเทศในปี ค.ศ. 1991 (พ.ศ. 2534)

ปัจจุบัน ทำนองเพลงชาติสหภาพโซเวียต ถูกเลือกมาเป็นทำนองเพลงชาติรัสเซีย โดยที่มิคาลกอฟได้เป็นผู้ประพันธ์เนื้อร้องเพลงชาติรัสเซียใหม่อีกครั้งหนึ่ง

## เนื้อร้อง
### ฉบับ พ.ศ. 2487 (สมัยสตาลิน)

### ฉบับ พ.ศ. 2520 (ฉบับแก้ไข)

## สื่อ

## ดูเพิ่ม
* "แองเตอร์นาซิอองนาล"
* ปาทริโอติเชสกายา เปสนยา ("เพลงของผู้รักชาติ")
* "เพลงสรรเสริญสหพันธรัฐรัสเซีย" (เพลงชาติรัสเซียในปัจจุบัน)
* "โบเช ซาร์ยาครานี!" ("พระเจ้าทรงคุ้มครองซาร์!")
* "กรอมโพเบดี ราซดาวายเซีย!" ("ขอสายฟ้าแห่งชัยชนะจงฟาดลงมา!")
* แองเตอร์นาซิอองนาลในภาษารัสเซีย
* มาร์แซแยซของกรรมกร – ลามาร์แซแยซในฉบับภาษารัสเซีย
* เพลงชาติของสหภาพโซเวียตและสาธารณรัฐสหภาพ

## หมายเหตุ

## อ้างอิง

## แหล่งข้อมูลอื่น

* 20 Most popular Soviet songs
* The author of Russian national anthem: sources of the USSR's anthem 
* by K.Kovalev – . Bortniansky's anthem "Kol slaven" - 
* 

สหภาพโซเวียต

สหภาพโซเวียต
หมวดหมู่:เพลงภาษารัสเซีย
หมวดหมู่:สัญลักษณ์ของประเทศรัสเซีย
หมวดหมู่:เพลงโซเวียต
วันชัย สิงห์ชัชวาลย์

**วันชัย สิงห์ชัชวาลย์** สถิติการชก 3 ครั้ง ชนะ 2 แพ้ 1
## เกียรติประวัติ
* แชมป์ประเทศไทยรุ่นไลท์ฟลายเวท (2525 – 2526)
** ชิง, 30 พฤษภาคม 2525 ชนะคะแนน ศรีธัญญา ศิษย์เสน่ห์
** ป้องกันครั้งที่ 1, 3 มีนาคม 2526 ชนะคะแนน เจ้านายน้อย ชมชะตา
## อ้างอิง
*  สถิติการชก boxrec.com
หมวดหมู่ :นักมวยสากลชาวไทยรุ่นไลท์ฟลายเวท
ทองเทพ เพชรศรีราชา

**ทองเทพ เพชรศรีราชา** สถิติการชก 19 ครั้ง ชนะ 11 แพ้ 8

## เกียรติประวัติ
* แชมป์ประเทศไทยรุ่นไลท์ฟลายเวท (2526 – 2527)
** ชิง, 14 พฤศจิกายน 2526 ชนะคะแนน เจ้านายน้อย ชมชะตา
** ป้องกันครั้งที่ 1, 26 มีนาคม 2527 ชนะคะแนน นาคราช เกียรติสนธยา
** เสียแชมป์, 29 พฤศจิกายน 2527 แพ้คะแนน ไชยา สิงห์ชัชวาลย์

## อ้างอิง

* สถิติการชก boxrec.com 

หมวดหมู่ :นักมวยสากลชาวไทยรุ่นไลท์ฟลายเวท
ปลากระแห

**ปลากระแห** เป็นปลาน้ำจืดชนิดหนึ่ง มีชื่อวิทยาศาสตร์ว่า *Barbonymus schwanenfeldii* อยู่ในวงศ์ปลาตะเพียน (Cyprinidae) รูปร่างคล้ายปลาตะเพียนทอง (*B. altus*) ที่อยู่สกุลเดียวกัน แต่มีรูปร่างป้อมสั้นกว่า ลำตัวแบนข้าง ส่วนหลังยกสูง หัวค่อนข้างเล็ก ตาโต มีหนวด 2 คู่ที่ริมฝีปาก ปากเล็กอยู่สุดของจะงอยปาก เกล็ดเล็กมีสีเงินวาวเหลือบเหลืองทอง ครีบหลังสีส้มมีแต้มสีดำชัดที่ด้านบนสุด ครีบอื่น ๆ มีสีส้มสดยกเว้นขอบบนของครีบอกและขอบล่างของครีบหางที่มีแถบสีดำยาว มีขนาดประมาณ 15–30 เซนติเมตร

พบอาศัยอยู่เป็นฝูงในแม่น้ำและหนองบึงทุกภาคของประเทศไทย หรือตามหน้าวัดที่อยู่ติดริมแม่น้ำต่าง ๆ โดยมักจะอาศัยอยู่รวมกับปลาตะเพียน (*B. gonionotus*), ปลาตะเพียนทอง, ปลาแก้มช้ำ (*Puntius orphoides*) หรือปลาในตระกูลปลาตะเพียนชนิดอื่นด้วยกันเสมอ 

ปลากระแหนิยมบริโภคโดยการปรุงสด รมควัน ตากแห้ง ทำปลาร้า ปลาส้ม นอกจากนี้ยังนิยมเลี้ยงเป็นปลาสวยงามด้วย ชื่อเรียกอื่น ๆ ตามท้องถิ่น เช่น "กระแหทอง" หรือ "ตะเพียนหางแดง", ในภาษาใต้เรียก "ลำปำ", ในภาษาอีสานเรียก "เลียนไฟ", ภาษาเหนือเรียก "ปก" เป็นต้น

## อ้างอิง

## แหล่งข้อมูลอื่น
* 
* 
* 

กระแห
กระแห
กระแห
กระแห
หมวดหมู่:สัตว์น้ำประจำจังหวัดของไทย
ผงฟู

thumb|250px|right|ผงฟู

**ผงฟู** () (NaHCO3) เป็นสารเคมีแห้งช่วยทำให้ขึ้นฟู ใช้ในการอบและดับกลิ่น มีหลายรูปแบบ โดยทั่วไปมีฤทธิ์เป็นด่างเรียกว่า โซเดียมไบคาร์บอเนต (เบกกิ้งโซดา) และในรูปของกรดจะเป็นผลึกเกลือ เกลือที่ใช้ในอุณหภูมิต่ำ ได้แก่ ครีมออฟทาร์ทาร์ แคลเซียมฟอสเฟตและซิเตรต ส่วนเกลือที่ใช้ในอุณหภูมิสูงมักเป็นเกลือของอะลูมิเนียม เช่น แคลเซียมอะลูมิเนียมฟอสเฟตโดยส่วนใหญ่ ผงฟูในปัจจุบันเรียกว่า **double acting** ซึ่งเป็นการรวมระหว่างเกลือ ซึ่งตัวหนึ่งสามารถทำปฏิกิริยาได้ที่อุณหภูมิห้อง และอีกตัวหนึ่งสามารถทำปฏิกิริยาได้ที่อุณหภูมิสูงกว่า ผงฟูที่สามารถใช้ได้เฉพาะอุณหภูมิต่ำเรียกว่า **single acting** มีลักษณะเป็นผงสีขาว มี 2 ชนิดคือ

# ผงฟู (baking Powder) ประกอบด้วยโซเดียมไบคาร์บอเนต (sodium bicarbonate) และสารที่มีฤทธิ์เป็นกรด เช่น ครีมทาร์ทาร์ (cream of tartar, เป็นผลึกผงสีขาวทำมาจากกรดในผลองุ่น), ไดโซเดียมไพโรฟอสเฟต (disodium pyrophosphate) และส่วนที่เป็นแป้งข้าวโพดเพื่อป้องกันไม่ให้สารทั้งสองสัมผัสกันโดยตรง เมื่อผงฟูโดนน้ำจะทำให้เกิดปฏิกิริยาเคมี เกิดเป็นก๊าซคาร์บอนไดออกไซด์ ทำให้ขนมฟู ซึ่งเป็นแบบกำลังหนึ่ง ส่วนแบบกำลังสองจะมีกรด 2 ตัว และจะมีก๊าซเกิดขึ้น 2 ช่วง ในช่วงการผสมและการอบ (ผงฟูมี 2 ชนิด คือผงฟูกำลัง 1 กับผงฟูกำลัง 2)
# เบคกิ้งโซดา (baking soda) มีชื่อทางเคมีว่าโซเดียมไบคาร์บอเนต (sodium bicarbonate) จะสลายตัวเมื่อได้รับความร้อน มีผลเสียคือจะมีสารตกค้างซึ่งถ้าใช้เกินจะทำให้เกิดรสเฝื่อน เพื่อทำให้สารตกค้างหมดไปสามารถปรับได้โดยการเติมกรดอาหารลงไป เช่น นมเปรี้ยว

## การใช้งาน
ผงฟูสามารถพบในขนมปังจำพวกแพนเค้ก วาฟเฟิลและมัฟฟิน โดยทั่วไปผงฟู 1 ช้อนชาสามารถทำให้ส่วนขึ้นฟูโดยใช้แป้ง 1 ถ้วยตวง ของเหลว 1 ถ้วยตวงและไข่ไก่ 1 ฟอง อย่างไรก็ตามถ้าส่วนผสมมีฤทธิ์เป็นกรดแล้ว การเติมผงฟูมากเกินไปจะดูเป็นการฟุ่มเฟือยและทำให้เสียรสชาติได้ ส่วนผสมที่มีฤทธิ์เป็นกรดสูงได้แก่ buttermilk น้ำมะนาว โยเกิร์ตหรือน้ำผึ้ง ควรใส่ผงฟูเพียงเล็กน้อยเท่านั้น

ผงฟูและเบคกิ้งโซดาล้วนแต่เป็นสารที่ช่วยให้ขนมขึ้นฟู แต่ส่วนมากจะใช้ในโอกาสแตกต่างกัน เบคกิ้งโซดามักจะใช้ในขนมที่มีโกโก้หรือกาแฟเป็นส่วนผสม เพราะว่าโกโก้และกาแฟมีค่าเป็นกรด ซึ่งเบคกิ้งโซดาก็มีค่าเป็นด่างจึงทำให้เข้ากันได้ดี อย่างไรก็ตามเบคกิ้งโซดาจะมีจุดเสียตรงที่ว่าถ้าใช้มากเกินไปจะทำให้ขนมมีรสเฝื่อน แต่ก็จะมีการแก้ไขได้โดยการผสมกรดลงไปในสูตรขนม เช่น โยเกิร์ตหรือนมเปรี้ยว ผงฟูมักจะใช้ในการทำขนมเป็นส่วนใหญ่ เพราะผงฟูจะช่วนให้ขนมขึ้นฟู แต่ในอัตราที่พอควร ไม่มากเท่าโซดา ส่วนเรื่องการใช้แทนกัน ผงฟูใช้แทนเบคกิ้งโซดาได้ แต่เบคกิ้งโซดาใช้แทนผงฟูไม่ได้

## ชนิดของผงฟู (Baking Powder)
# ผงฟูกำลังหนึ่ง (Single Acting หรือ Fast Action) ผงฟูจะผลิตก๊าซคาร์บอนไดออกไซด์ออกมาทันทีอย่างรวดเร็ว ขณะที่ผสมกันและระหว่างที่รอเข้าอบ ดังนั้นต้องทำการผสมและอบอย่างรวดเร็ว ถ้าไม่อบทันที ขนมจะขึ้นฟูไม่ดีเท่าที่ควร
# ผงฟูกำลังสอง (Double Action) เป็นผงฟูที่ผลิตก๊าซคาร์บอนไดออกไซด์สองขั้นคือ ในขั้นตอนการผสมส่วนหนึ่งและในขณะอบอีกส่วนหนึ่ง ปัจจุบันนิยมใช้ผงฟูชนิดนี้เพราะไม่ต้องเร่งรีบในการทำ ในการผสม และในการอบ

## อ้างอิง
* 

หมวดหมู่:ขนมปัง
หมวดหมู่:สารทำให้ขึ้นฟู
สถานีรถไฟพหลโยธิน

**สถานีรถไฟพหลโยธิน** หรือ **ที่ทำการรับส่งสินค้าพหลโยธิน** หรือ **ย่านพหลโยธิน** เคยเป็นศูนย์ขนถ่ายสินค้าหลักและย่านสถานีรถไฟที่ใหญ่ที่สุดในประเทศไทย ที่ตั้งเดิมอยู่ที่ถนนกำแพงเพชร 2 แขวงจตุจักร เขตจตุจักร กรุงเทพมหานคร ฝั่งตรงข้ามสถานีขนส่งผู้โดยสารกรุงเทพ (จตุจักร) (หรือที่เรียกกันติดปากว่า หมอชิต 2) อยู่ในบริเวณเดียวกับที่ทำการรับส่งสินค้าพหลโยธิน เคยเป็นย่านสับเปลี่ยนขนาดใหญ่ซึ่งมีจำนวนรางมากกว่า 50 ราง รวมความยาว (ตามแนวเส้นทาง) ถึง 4 กม.

## ประวัติ
### การเปิดใช้งาน
สถานีรถไฟพหลโยธิน เป็นสถานีที่สร้างและเปิดใช้งานเป็นลำดับล่าสุด เริ่มก่อสร้างในปลายปี พ.ศ. 2543 การก่อสร้างแล้วเสร็จและเปิดใช้งานอย่างเป็นทางการเมื่อวันที่ 20 ธันวาคม พ.ศ. 2544  สถานีนี้สร้างขึ้น เพื่อเพิ่มประสิทธิภาพ ในการให้บริการขนส่งสินค้าและผู้โดยสาร การให้บริการเดินขบวนรถไฟไปสู่ภูมิภาค และเป็นการตอบสนองความต้องการด้านการขนส่งภายในประเทศ ตามนโยบายของกระทรวงคมนาคม ในการที่จะจัดระบบการขนส่งในช่วงเทศกาลให้เกิดความสะดวกต่อประชาชน สามารถเลือกเดินทางได้ทั้งทางรถไฟ และรถโดยสารประจำทาง กับเพื่อใช้เป็นสถานีเชื่อมต่อ และรองรับการเกิดขึ้นของโครงการรถไฟฟ้าของการรถไฟฟ้าขนส่งมวลชนแห่งประเทศไทย ซึ่งมีสถานีปลายทางที่สถานีบางซื่อ

ในระยะแรกการรถไฟฯ ได้จัดให้มีขบวนรถออก-เข้าที่สถานีพหลโยธินแห่งนี้เฉพาะในช่วงเทศกาลวันหยุดหลายวัน เพื่อให้ผู้โดยสารที่ไม่สามารถขึ้นรถโดยสารประจำทางมาขึ้นรถไฟ  โดยไม่ต้องขึ้นรถเมล์ ในปลายปี พ.ศ. 2545 การรถไฟฯ มีนโยบายที่จะปรับปรุงงานด้านบริการ  เพื่อให้ผู้โดยสารได้รับความสะดวก รวดเร็ว ในการเดินทาง และช่วยแก้ปัญหาการจราจรติดขัดในเขตกรุงเทพมหานคร กับปัญหารถแน่นย่านสถานีรถไฟกรุงเทพ (ช่วงแยกยมราช-อุภัยเจษฎอุทิศ) จึงจัดเที่ยวรถประจำที่สถานีพหลโยธินจำนวน 6 ขบวน คือ ขบวนรถธรรมดาที่ 201/202 (พหลโยธิน-พิษณุโลก-พหลโยธิน), ขบวนรถธรรมดาที่ 211/212 (พหลโยธิน-ตะพานหิน-พหลโยธิน) และขบวนรถเร็วที่ 115/116 (พหลโยธิน-พิษณุโลก-พหลโยธิน) และประกาศเปิดใช้เป็นทางการถาวร ตามคำสั่งฝ่ายการเดินรถที่ พ.2/ดร.3/121 ลงวันที่ 8 กรกฎาคม พ.ศ. 2547 แต่ยังไม่กำหนดอัตรากำลัง และชั้นสถานีอย่างเป็นทางการ

### การยกเลิกขบวนรถโดยสาร
วันที่ 1 กรกฎาคม พ.ศ. 2549 การรถไฟแห่งประเทศไทยได้ประกาศยกเลิกเที่ยวรถประจำทั้งหมดจากสถานีรถไฟพหลโยธิน ส่งผลให้ขบวนรถรวมทั้งหมด 6 ขบวน เปลี่ยนต้นทาง/ปลายทาง ไปที่สถานีรถไฟกรุงเทพ

### การยกเลิกสถานีรถไฟ
สถานีรถไฟพหลโยธิน ถูกประกาศยกเลิกการใช้งานอย่างเป็นทางการตั้งแต่วันที่ 27 ธันวาคม พ.ศ. 2556 เป็นต้นไป รวมถึงยกเลิกอักษรย่อ ชื่อภาษาไทย ภาษาอังกฤษ และรหัสสถานีจากสารบบของการรถไฟฯ เนื่องจากกีดขวางโครงการก่อสร้างรถไฟฟ้าชานเมืองสายสีแดงเข้ม ช่วงบางซื่อ - รังสิต ซึ่งสถานีแห่งนี้อยู่สังกัดงานย่านบางซื่อ กองจัดการเดินรถเขต 1 ศูนย์กรุงเทพปริมณฑล และภาคตะวันออก จุดศูนย์กลางสถานีตั้งอยู่ที่ กม. 8+902.86 

## แหล่งข้อมูลอื่น
* แวะทักทายสถานีพหลโยธิน ก่อนที่ความเงียบเหงาจะมาเยือน
* การรถไฟแห่งประเทศไทย 

พ
พหลโยธิน
พหลโยธิน
หมวดหมู่:พระยาพหลพลพยุหเสนา (พจน์ พหลโยธิน)
หมวดหมู่:สถานที่ที่ตั้งชื่อตามนามของนายกรัฐมนตรีไทย
พหลโยธิน
หมวดหมู่:ก่อตั้งในกรุงเทพมหานครในปี พ.ศ. 2544
หมวดหมู่:สิ้นสุดในประเทศไทยในปี พ.ศ. 2556
วงศ์ปลาปักเป้าฟันสี่ซี่

**วงศ์ปลาปักเป้าฟันสี่ซี่** () เป็นวงศ์ปลาปักเป้าจำพวกหนึ่ง มีรูปร่างเฉพาะตัวคือ กลมป้อม ส่วนโคนหางเล็ก ครีบหลังและครีบก้นเล็กสั้นอยู่ค่อนไปทางท้าย ครีบอกใหญ่กลมมน ครีบหางใหญ่ปลายมน ว่ายน้ำโดยใช้ครีบอกโบกพร้อมกับครีบหลังและครีบก้น เวลาตกใจสามารถพองตัวได้โดยสูบน้ำหรือลมเข้าในช่องท้อง ช่องเหงือกเล็ก หัวโต จะงอยปากยื่น มีฟันลักษณะคล้ายปากนกแก้ว 4 ซี่ ตาโตอยู่ค่อนไปทางด้านบนของหัว รูจมูกเป็นติ่งสั้น ๆ ผิวขรุขระ มีเกล็ดเป็นหนามเล็ก ๆ อยู่บริเวณด้านท้อง ผิวลำตัวส่วนอื่นเรียบ ใช้ชื่อวงศ์ว่า Tetraodontidae (/เท-ทรา-โอ-ดอน-ทิ-ดี้/)

พบมากในทะเลเขตร้อนรอบโลกและบริเวณปากแม่น้ำ ชนิดที่พบในน้ำจืดมีน้อย สำหรับในประเทศไทย พบทั้งสิ้น 32 ชนิดทั้งในทะเล, น้ำกร่อยและน้ำจืด (ดูในเนื้อหาข้างล่าง) 

กินอาหารจำพวกสัตว์น้ำมีเปลือกเป็นอาหารหลัก เนื่องจากมีฟันสำหรับกัดแทะเปลือกแข็งที่เป็นแคลเซี่ยมได้เป็นอย่างดี  และปลาด้วย รวมทั้งสามารถกัดแทะครีบปลาชนิดอื่นได้ด้วย  ในบางชนิดมีพฤติกรรมชอบซุกตัวใต้พื้นทรายเพื่อรอดักเหยื่อ นอกจากแล้วยังสามารถพ่นน้ำจากปากเพื่อเป่าพื้นทรายหาอาหารที่ซ่อนตัวอยู่ได้อีกด้วย 

เป็นปลาที่มีพิษร้ายแรง เมื่อกินเข้าไปอาจถึงตายได้ โดยจากการศึกษาปลาปักเป้าในวงศ์นี้ที่พบในประเทศไทย พบเป็นปลาปักเป้าน้ำจืดที่มีการสะสมพิษในตัวจะมีอยู่จำนวน 8 ชนิด มากกว่าปลาปักเป้าน้ำกร่อยมีพิษ ซึ่งมีอยู่แค่ 4 ชนิด และลักษณะพิษของปลาปักเป้าน้ำจืดจะมีการสะสมพิษในอวัยวะทุกส่วน และพิษจะมีมากเป็นพิเศษในช่วงฤดูวางไข่ ราวเดือนพฤษภาคม-มิถุนายน โดยพิษเกิดเนื่องจากแพลงก์ตอน หรือแบคทีเรียที่ทำให้เกิดพิษหลังจากปลาปักเป้ากินเข้าไป เมื่อมีผู้จับไปกินก็เป็นอันตรายถึงแก่ชีวิตได้

## ชนิดที่พบในไทย
**ทะเลและน้ำกร่อย**
#*[[Amblyrhynchotes honckenii]]*
#*[[Amblyrhynchotes hypselogenion]]*
#ปลาปักเป้าหางไหม้ (*Arothron immaculatus*)
#ปลาปักเป้าหน้าหมา (*Arothron nigropunctatus*)
#ปลาปักเป้ายักษ์ (*Arothron stellatus*)
#*[[Arothron reticularis]]*
# ปลาปักเป้าทอง (*Auriglobus modestus*)
#*[[Canthigaster margaritata]]*
#*[[Canthigaster rivulata]]*
# ปลาปักเป้าสมพงษ์ (*Carinotetraodon lorteti*)
# ปลาปักเป้าตุ๊กแก (*Chelonodon patoca*)
# ปลาปักเป้าทอง (*[[Chonerhinos naritus]]*) 
#ปลาปักเป้าหลังเรียบ (*Lagocephalus inermis*)
#ปลาปักเป้าแถบเงินหลังหนาม (*Lagocephalus lunaris*)
#ปลาปักเป้าหลังดำ (*Lagocephalus sceleratus*)
#*[[Lagocephalus spadiceus]]*
#ปลาปักเป้าลายพาดกลอน (*Takifugu oblongus*)
#*[[Takifugu vermicularis]]* 
# ปลาปักเป้าซีลอน (*Tetraodon biocellatus*)
# ปลาปักเป้าเขียว (*Tetraodon fluviatilis*)
# ปลาปักเป้าจุดดำ (*Tetraodon nigroviridris*)

**น้ำจืด**
# ปลาปักเป้าทองแม่น้ำโขง (*Auriglobus nefastus*)
# ปลาปักเป้าหางวงเดือน (*Leiodon cutcutia*)
# ปลาปักเป้าจุดส้ม (*Pao abei*)
# ปลาปักเป้าขน (*Pao baileyi*)
# ปลาปักเป้าบึง (*Pao brevirostris*)
# ปลาปักเป้าปากขวด (*Pao cambodgensis*)
# ปลาปักเป้าดำ (*Pao cochinchinensis*) 
# ปลาปักเป้าท้องตาข่าย (*Pao palembangensis*)
# ปลาปักเป้าควาย (*Pao suvatti*)

## อ้างอิง

## แหล่งข้อมูลอื่น


หมวดหมู่:ปลาที่พบในประเทศไทย
หมวดหมู่:ปลาน้ำจืด
หมวดหมู่:ปลาน้ำเค็ม
หมวดหมู่:ปลาน้ำกร่อย
หมวดหมู่:ปลาเศรษฐกิจ